ArabaTIC ek teknologia digitalak hurbiltzen ditu zure enpresa hazteko – BicAraba\n2021, Abendua 1\nArabaTIC ek teknologia digitalak hurbiltzen ditu zure enpresa hazteko\nTeknologia digitalak erabiliz gehiago saltzeko hitzaldiak Gasteizen\nZure enpresak teknologia digitalekin gehiago saltzea nahi duzu? Ba, ArabaTICek erakusten dizu nola egin. Jardunaldi digital hauek Gasteizera itzuliko dira, pandemia dela eta urtebete geldirik egon ondoren, eta laugarren edizioa ospatuko dute abenduaren 15ean eta 16an. Gainera, aurten leku aldaketarekin egingo da eta Vital Fundazioaren B Aretora (Dendaraba – Bake kalea 5, 1. solairua) eramango da, hiriaren erdigunean.\nArabaTIC SPRIk eta BIC Arabak antolatzen dute Enpresa Digitala ekimenaren bidez. Bi egunetan zehar, teknologia berriekiko negozio estrategia eta aukera jorratuko dituzten hitzaldiak izango dira. Ikasi gehiago saltzen sare sozialei esker edo murgildu blockchain munduan. Joan nahi duzu? Hitzaldietara joatea doan da, baina plazak mugatuak dira.\nArabaTIC 2021 – Egitaraua\nJardunaldiak sare sozialen bidez dauden negozio-aukerei buruzkoak izango dira. TikTok, Linkedin edo Instagram merkatu-nitxo garrantzitsuak bihurtu dira enpresentzat. Gainera, eduki espezializatuagoetarako espazioa ere egongo da, hala nola, «Blockchain» teknologia edo zure bezeroek behar dutenari aurrea hartzeko ereduak.\n“10 Marketin Analytics-eko joerak, 2022an negozio digitala neurtzeko eta ulertzeko gure modua aldatuko dutenak” (Abenduaren 15ean, astezkena. 9:15 – 10:15)\nErabiltzaileen datuak aro digitaleko petrolio berria dira. Horregatik, enpresak mundu berri eta ezezagun horretara bideratzen hasi dira beren estrategiak. Iñaki Gorostiza LIN3Seko datuen arloko zuzendari eta IEko irakasleak 2022an Marketing Analytics-en jarraitu beharreko joerak azalduko dizkizu.\n“Instagram negozio-estrategia gisa” (Abenduaren 15ean, astezkena. 10:15 – 11:15)\nInstagram egungo sare sozial indartsuenetako bat da. Hurbiltasunak aukera ematen du pertsona asko konektatzeko, baita negozio mailan ere. Oraindik ez baduzu marketin-estrategiarik zure Instagrameko enpresarentzat, hauxe da zure aukera. Iker Audicana, Igers Gasteiz-en sortzailea eta LIN3S-ko Erlazio Marketing arloko zuzendaria, aukera zabala eskainiko dizu zure burua ezagutzera emateko eta bezeroekin harremanetan jartzeko.\n“TikTok: ekintzaileentzako, profesionalentzako eta enpresentzako aukera paregabea” (Abenduaren 15ean, astezkena. 11:15 – 12:15)\nTikTok izan da pandemiaren irabazle nagusia sare sozialetan. Biralak egiten diren dantzez gain, TikTok aukera bihurtu da enpresentzat. Horietako asko milioika lagunek erabiltzen duten sare sozial honetan iragartzen dira. Izan ere, bere audientzia handiak zure edukiak biralizatu eta milaka erabiltzailerengana iristea ahalbidetzen du. Fátima Martínez (Social Media FM) TikTok-ek eskaintzen dizkuzun enpresa-aukera guztiak ezagutaraziko dizkizu.\n“Merkataritza-taldeentzako salmenta-estrategiak LinkedIn-en” (Abenduaren 15ean, asteazkena. 12:30 – 14:00)\nJardunaldi honetan salmentako profesionalen marka korporatiboaz eta marka pertsonalaz hitz egingo da. Horrez gain, LinkedInen komunikazio-estrategiak azalduko dira, eta bezero potentzialengana iristeko nola lerrokatuta egon behar duten. Ainhoa Gómez Beltrán, Biwott eta ISMARKeko CEOen sortzailea, arduratuko da sare sozial honetan zure salmenta-estrategia nola zuzendu dezakezun azaltzeaz.\n“NFTak (Non-Fungible Tokens) eta Blockchaina aktibo digitalak kudeatzeko” (Abenduaren 15ean, astezkena. 16:00 – 18:00)\nArabaTIC 2021en lehen jardunaldia amaitzeko, NFTei eta atzean dagoen teknologiari buruzko hitzaldi bat egingo da, token digitaletan oinarritua, aktibo birtualen edo fisikoen jabetza-ziurtagirien antzekoak.\nJardunaldi honetan, blockchain delakoaren etorrerarekin bideojokoen sektorea bizitzen ari den paradigma-aldaketari buruzko sarrera bat ere egingo da.\nBaina ArabaTIC 2021en lehen jardunaldiaren amaiera ez da hor geratuko. Bertaratzen direnek “Metaverso” ren munduan murgilduko dira, eta «cryptoarte» egitasmoetan jarraitu beharreko estrategia ezagutuko dute, Zigor Samaniego eta “Goiuri Barrigaren eskutik.\n“Blockchain teknologiaren aukerak: Metaversoak, NFTak, DeFi eta DAOak” (Abenduaren 16an, osteguna. 9:00 – 11:00)\nBlockchain eta metaversoei buruz ikasteko aukera berria. Teknologia hau ekonomia eta gizartea aldatzen ari da eta ondorioz industria eta enpresak eraldatzen ditu. Bestalde, metabersoak eta NFTak pertsona askoren diru-sarreren iturri nagusi bihurtu dira. Teknologia honek eskaintzen dizkizun aukerak interesatzen bazaizkizu, Observatorio Blockchaineko «Covadonga Fernández» eta «Guillermo Callejo» hizkariek hari buruzko guztia irakatsiko dizute.\n“Zure bezeroen datuetan oinarritutako eskariaren modelizazioa. Aurrea hartu bezeroek beharko dutenari!” (Abenduaren 16an, osteguna. 11:30 – 13:00)\nEnpresek datu asko sortzen dituzte hainbat kanaletatik. Hala ere, erabaki egokiak hartzen ez badituzu, datu horiek ez dute inolako baliorik. Horregatik, negozio gisa, zure bezeroen eskariari aurrea hartu behar diozu, eta datu horiek funtsezkoak dira, Marta Navarrok, VERSIAko negozio digitaleko aholkulariak, hitzaldi hau emango baitu enpresetako kudeatzaileei, zuzendari komertzialei eta negozio-garapeneko arduradunei zuzenduta.\n“PutosModernos®: Branding-a negozio estrategia gisa” (Abenduaren 16an, osteguna. 16:00 – 18:00)\nJoan Alvares eta Jorge Sanduak erakutsiko dizute nola erabili ‘brand hacking‘ a zure enpresako publikoarekin konektatzeko. Bi profesional horiek bizia ematen diote PutosModernosi, lurralde nazionalean kanpaina biral gehien dituen marketin-agentzietako bati.


Udalbide.net Joxe Ulibarrena eskultore eta etnografoak jasoko du XII. Manuel Irujo saria\nJoxe Ulibarrena eskultore eta etnografoak jasoko du XII. Manuel Irujo saria\nKultura / Nafarroa - 2012/05/31\nIrujo Etxea Elkarteak Joxe Ulibarrenari emango dio XII. Manuel Irujo saria, �herri honen memoria eta kultura berreskuratzeko egindako lana� eskertzeko. Ekainaren 2an izango da saria banatzeko ekitaldia, 12.30ean Jurramendiko Mankomunitatearen Aretoan, Lizarran. Instituzio eta elkarteetako ordezkariak gonbidatu dituzte bertara, baita aurreko urteetako sarituak ere, I�aki Perurena, Juan Jose Agirre eta Benito Lertxundi, besteak beste.\nJoxe Ulibarrena (Azkoien, 1924) eskultore eta etnografoa da. Pintore eta dekoratzaile gisa hasi zuen bere ibilbide artistikoa. Iru�ean ikasi zuen aurrena, Perez Torres, Muro Urizar eta Enrique Zubirirekin, eta gero Burgosera joan zen lanera, Valeriano Martinez eta Eulogio Valladolid zizelkatzaileen lantegira. Handik Parisera, Cesar eta Marcel Gimonde maisuen jakintzak jasotzera. Hiri honetan erabaki zuen akademietatik atera eta �fisiologikoa ez den eskultura batera igarotzea, bolumenez eta erritmoz betetako eskultura batera�.\nFrankismo garaian Venezuelara jo behar izan zuen. Monumentu erlijiosoekin lan egin zuen han, baita Caracaseko Euskal Zentroa sustatzen ere, erakusketak antolatzen. 1959an herrira itzuli zenean, Fundaci�n Mariscal don Pedro de Navarra sortu zuen bere seme-alabekin batera, eta fundazio honetatik Nafarroako Museo Etnografikoa ere bultzatu zuen.\nBere monumentuek, adierazteko duen indarrak eta Nafarroako historiari eta askatasunari egindako kantuak egin dute ezagun. Lan batzuk aipatzeagatik, bereak dira Noaingo gudari eskainitako monumentua, Joxe Miel Barandiaranen erretratuak eta Felix Urabayen omentzeko egindako obra.


Aste Nagusi gaueko manifestazio feminista egin dute : Irutxuloko Hitza\nEraso sexistarik gabeko jaiak aldarrikatzeko gaueko manifestazioa egin zuen mugimendu feministak atzo Donostian. Ertzaintza manifestazioa gelditzen saiatu zen arren, protestak aurrera egin zuen “gauak eta kaleak emakumeenak* ere” direla aldarrikatuz.\nZuloaga plazatik hasi zen manifestazioa, baina ertzaintzak plazatik Parte Zaharrera igarotzen diren bi sarrerak estali zituen kordoi polizial baten bitartez. Manifestazioa 10 bat minutuz egon zen geldirik eta pertsona bat identifikatu zuten. Ibilbidea aldatu behar izan zen arren manifestazio ez zen desegin, eta protestak aurrera egin zuen Parte Zaharrean barrena.\nIbilbidea Donostiako Piraten gunean amaitu zen. Gunea itxi, bertako jarduera guztiak eten, eta kofradiako guztietako ordezkari bana eszenatokira igo ziren. Oholtza gainetik, Donostiako Piratek Aste Nagusian zehar jasotako salaketen testigantza batzuk irakurri zituzten. Piratek eraso sexistak salatzeko ahalbidetu duten telefonoan, Aste Nagusian jasotako zenbait esperientzia eta gertakizun gordin entzun ahal izan zituzten megafoniatik. Manifestazioaren lehen lerroa “trans, bollera eta emakumeek*” bideratuta, autodefentsa eta borroka feministaren aldarria egin zuten ehunka pertsonek.\nEneko Goia alkateak atzo adierazi zuen bost eraso salaketa izan direla Aste Nagusian. Donostiako Piratak eta mugimendu feministak baina, ez dira konforme agertu Donostiako Udalak eraso sexisten aurrean izandako jarrerarekin. Udalak salaketa juridikorik gabeko erasoak publiko egiten ez dituela kritikatu dute piratek eta mugimendu feministak. Asteazken goizean 11 eraso salatu zituzten haien gunean Donostiako Piratek. Horregatik, asteazken gaueko egitaraua bertan behera utzi zuten eta manifestazioa jendetsua egin zuten arratsaldean Parte Zahar eta Erdialdean zehar.


Udara, ate joka! - Lasarte-oria - Txintxarri.eus\nUdara, ate joka!\nNerea Segura 2021-06-11 08:45\nUdara ate joka dugu eta enbata dator! Toalla prest, krema prest eta bainujantzia laburtu zaigu. Pandemiaren aurretik gaia ez zegoen ondo, gazteen %13ak gehiegizko pisua zuen, baina orain are okerrago dago. Ia gazteen %60k pisua hartu du itxialdian, gehienek dieta osasungarriari buruzko informazioa ikastetxeetan jaso duten arren. Eta hor dago gakoa edo gure errua: osasun gomendioen oinarria dieta hitza den bitartean, partida galduta daukagu.\nIrtenbide azkarra YouTube edo Instagramen dute, profesional baten aholkularitzarik gabe. Askok ez dakitena da sare sozialak (eta pantailak) direla, hein batean, beren arazoaren sorburua. Erdiek 6 ordu baino gehiago ematen ditu egunero monitorearen aurrean; eta horrek, zuzenean, loditu egiten du. Ironikoki, mugikorrak gure mugimendua mugatzen du. Ironikoki, pantailetako argi itsugarriak gure begiak zabalik mantentzen ditu, lo orduak galduz. Batak eta besteak, elikagai azkar gehiago mokokatzera garamatza. Beraz, ariketa falta, atseden falta eta elikadura txarrak, osasun falta dakarkigu.\nNola eduki dezakezu orduan, hondartzara joateko gorputz perfektua? Ba, ziurtatu gorputz bat duzula, zoaz hondartzara eta kitto. Nola lortu dezakezu sasoian egotea? Ba, pausoz pauso eta eguneroko aldaketa txikiekin hasita, izan ere, hauek dira gure osasunean iraultza sortzen dutenak. Esaterako, egun oroz azukre goilaratxo bat lagata (5 gramo), urtero 2 kilogramo jateari utziko diozu; egunero 2-3 gailetak kenduta bi azukre goilaratxo (10g) kenduko dituzu. Eta gutxinaka-gutxinaka pilatutako grasa galduko duzu. Zein izango da zure lehenengo pausoa?


Nafarroako urtegiak minimoen azpitik: zer utzi du agerian lehorteak? - Angelu itsua\nHasiera » Azpiegiturak » Nafarroako urtegiak minimoen azpitik: zer utzi du agerian lehorteak?\nIzan dugun uda idorra ari da nabaritzen jadanik zenbait tokitan. Ebroko Konfederazio Hidrografikoak (CHE) jasotako datuen arabera, Nafarroan biltegiratutako ura azken hamarkadako batez bestekoaren oso azpitik dago, eta Esako urtegiaren kasuan gehienezko mailaren %29an dago. Azken ekaitzak gorabehera urtegia basamortu bilakaturik, irudi harrigarriak ari gara ikusten, adierazten dutenak klima larrialdia ez dela poloetako edo tropikoetako kontu bat, etxean bertan sumatuko dugula gero eta gehiago, orain lehorte, orain uholde.\nZenbaitek esango du horregatik dela beharrezkoa Esaren handitzea, ur gehiago pilatu ahal izateko. Baina erakutsita dago sistema kontzentrazionarioak lurraren higadura handitu eta lehorteak larriagotu baino ez dituela egiten. Indian, adibidez, aspaldi ari dira gertuko urak biltzeko ur putzu txiki autogestionatuak bultzatzen, ibaiak berpizteko tresna gisa.\nEdonola ere, badirudi CHErentzat edozein aitzakia dela ona Esaren handitzea justifikatzeko. Aragoiko Artiedan, proiektuaren kontrako ikur bilakatu den herrian, erromatar garaiko mosaiko eder baten aurkikuntza izan da azkenekoa: urtegiko obrei eta “lehengoratze planei” lotuta aurkeztu dute altxor arkeologikoa agintariek. Río Aragon plataformak salatu du aurkezpen horri eman nahi izan zaion izaera propagandistikoa, indusketak Artiedako udalak eta herritarrek bultzatu dituzten arren. Eta gogorarazi du Esaren eraikuntzak beste hamaika ondare suntsitu duela urte guztiotan, tartean oraingo lehortearen ondorioz denon bistan geratu den Tiermaseko bainuetxea (goiko argazkian).\nHortik ez oso urrun Zigoze herria dago, ofizialki Aragoi dena, baina historikoki Erronkaribarreko beste herri bat izan dena –XIX. mendera arte euskaraz egiten zen–. Esaren atzealde horretan ari dira egiten urtegiaren isatseko presa, eta herria murru handi batez inguratu dute badaezpada. Azpiegitura horrekin sarraila jarriko diote Belaguatik datorren Ezka ibaiaren emariari –Esaren ur egarria erregulatzeko edo– eta ikusteko dago horrek nola eragingo dion natur ondare baliotsua gordetzen duen ibarrari. Baina hemen ere propaganda nagusi: aisiarako ur geruza etengabe batek eta ontziraleku batek erakarriko omen du turismoa eta dirua. Halako promesa antzuak ondo ezagutzen dituzte beste zenbait tokitan, galdetu Nagoren bestela: hondartzatxo bat egingo omen dute Itoitzek irentsitako herriko lur eta basoen ertzean.\nKaramelu gozoak dira despopulaturiko parajeentzako, baina pozoindutakoak. Herri ondarea eta natura zegoen tokian, lehorteak hilotzak itzuliko dizkigulako.


Euskal Autonomia Erkidegoko argitalpenei buruzko XXIV. txostena - Barne Merkataritza (2018)\nEusko Jaurlaritzaren Kultura eta Hizkuntza Politika Sailak, Euskadiko Editoreen Elkartearen laguntzarekin batean, Euskal Autonomia Erkidegoko argitalpenen barne merkataritzari buruzko azterketa aurkezten du txosten honetan.\nAzterlanaren hogeita hirugarren edizio honetan, Euskal Autonomia Erkidegoko argitalpen enpresa pribatuen argitalpen eta fakturazio datuak biltzen dira, 2017ko ekitaldi ekonomikoari dagozkionak. Txostenak, argitalpen sektorearen egiturari buruzko datuak ez ezik, sektoreak azken urteetan bere adierazle nagusietan izan duen bilakaera ere aztertzen du: argitalpen produkzioaren datuak, sektorearen fakturazioarenak eta liburuaren merkaturatze kateari buruzkoak, zeina ari den etengabe bilakatzen, liburu digitalaren eta irakurketa euskarri berrien sorreraz geroztik. Azterlan honetan, argitalpen globalari nahiz euskarazko argitalpenari buruzko informazioa dago jasota.\nErreferentziazko urterako, hauek izan dira aztergai nagusiak:\nBarne merkatuan saldutako liburuen fakturazioaren kopuru orokorra eta liburuen eskaintzari eta komertzializazioari loturiko aldagaiak.\nSektoreko enplegua, produkzioaren eta liburu banaketaren antolamendu geografikoa, argitalpen hizkuntza, liburuen salneurria, merkaturatze bideak eta egile eskubideengatik ordaindutako zenbateko osoa. Formatu elektronikoko liburuen argitalpen eta fakturazioari buruzko kapitulu espezifiko bat ere badago.\nErabili den informazioa argitalpen enpresek eman dute, ikerketaren oinarri izan den galdetegi bat beteta. Beraz, eskerrak eman nahi dizkiegu eman diguten laguntzagatik, eta eskerrak eman nahi dizkiegu, halaber, Euskadiko Editoreen Elkarteari eta Espainiako Editoreen Elkarteen Federazioari, azterlan honetarako egin duten ezinbesteko ekarpenagatik.\nEuskal Autonomia Erkidegoko argitalpenei buruzko XXIV. txostena - Barne Merkataritza (2018) [pdf, 2,4 MB]


Maiatzaren 21ean eta 28an erlezaintzari buruzko ikastaroak Alkartasuna Kooperatiban | Usurbildarrak aurrera\n← Maiatzaren 24tik 27ra “Udaberri festa” Zubietan\nMaiatzaren 25ean Santixabeletako Jai Batzordearen bilera Potxoenean →\nMaiatzaren 21ean eta 28an erlezaintzari buruzko ikastaroak Alkartasuna Kooperatiban\nUsurbilgo Baserritarren Alkartasuna Kooperatibak maiatzaren 21erako eta 28rako “Nukleoak egiten ikasi eta biderkatu zure erleak” erlezaintzari buruzko ikastaro teoriko-praktikoak antolatu ditu.\nBi saio izango dira, maiatzaren 21ean eta 28an, biak 11:00-13:30 artean, Alkartasuna Kooperatiban. Julian Urkiolak erlezaintzan adituak bideratuko ditu bi ikastaroak, hainbat urtez Gipuzkoako Erlezainen Elkarteko lehendakaria izandakoak.\nIkastaroaren prezioa: 6 euro, Alkartasuna Kooperatibako bazkideek doan.\nIkastarorako izena aurrez eman behar da: Alkartasuna Kooperatiban (Atallu industrialdea, 26 – Tel.: 943 361 114) edo alkartasuna@usurbil.com


DUALA – Centro de Estudios Almi\nHasierako Lanbide-Heziketaren helburuen artean ikaslea jarduera profesional batean prestatzea dago, euren garapen pertsonala lagunduz eta ondasun eta zerbitzuen sektoreen beharrei erantzutea ere. Urte hauetan ematen hari den krisi ekonomikoaren testuinguruan, Europar Batasuneko kide diren herrialdeak, alternantzia erregimeneko lanbide-heziketaren bidez gazteen langabezia larriak konpontzeko ekintza ugari egiten hari dira, baita lanbide heziketa bultzatzeko neurriak sustatu ere, gazte irakaskuntza-ikaskuntza prozesua enpresan lana eta ikaskuntzarekin konbinatuz.\nProgramaren helburua gazteak Lanbide Heziketa titulua lor dezatela da, enpresan zein lanean konpartituta ematen den heziketa prozesua baten bidez.\nHeziketa zentroari osagarri diren konpetentzien (lantaldea, ardura…) garapena, enpresaren eguneroko funtzionamendua ezagutu eta lanbide bat gauzatzeko ezaguera, trebetasuna eta gaitasunak lortu eta enpresaren behar espezifikoei (izan daitezkeen espezializazioei) erantzun. Zentroan lortutako konpetentzien eta lan munduan behar diren komenentzien arteko desoreka txikiagotu.\nGazteak lan mundura hurbiltzeko eta barneratzeko konponbideak bilatu. Gazteen sarrera lan merkatura aurreratu, jarduera tasa hobetuz eta heziketa eta lanaren arteko lotura irudikatzen lagunduz.\nLan merkatuan eskaintza eta eskariaren arteko egokitzapena sustatuz, gazteei baliabide ekonomikoak izaten laguntzen die, aldi berean kualifikazio profesionala eta frogatutako lan esperientzia lortuz.\nHeziketa zentroa eta enpresen arteko hurbilketa ahalbideratu, edukieren eta metodo pedagogikoen berrikuntza sustatuz.\nAlternantzia erregimeneko heziketa dualeko programak prestakuntza eta ikaskuntzarako kontratu motan oinarrituko dira. Oro har, proiektuak prestakuntza zentroan lehenengo prestakuntza-ikastaro bat eta bigarren prestakuntza-zentro eta enpresa arteko alternantzia erregimenean ikastaro bat ematean datza. Alternantzia epea luzeagoko iraupena duten proiektuak ere aurkeztu daitezke, enpresak edo produkzio sektore jakinak behar dituzten espezializazio heziketak barneratzen dituztenak. Alternantzia iraupena urtebeteko epea gainditzen dituzten proiektu horiek Lanbide Heziketaren Sailburuordetzak erabakitako eta baimendutako ereduak bete behar dituzte.\nZENTROAN ETA ENPRESAN HEZIKETA\nAlternantzia erregimeneko Heziketa dualeko programa Euskal Autonomia Erkidegoko zentro pribatu eta publikoei zuzenduta dago, beti ere 16 eta 30 urte bitarteko gazteak Lanbide Heziketan matrikulatuta baldin badituzte, ikasleak heuren heziketa alternantzia erregimenean egin dezaketenean enpresa eta zentroan.\nAlternantzia erregimeneko Heziketa duala enpresa eta heziketa zentroen arteko partaidetzaz garatuko da, enpresak lanlekuak, instalazioak edo guztiz edo neurri batean modulu profesionala edo heziketa moduluak irakasteko adituak heziketa zentroei lagatuz.\nHeziketa zentroan formazio jarduera legez dagozkion espezialitate edo tituluak ezarritako irakasleak emana izango da. Enpresa lanlekuak, instalazioak eta pertsona adituak eman ahal dizkio heziketa bertan garatu dadin.\nIkasleak enpresan egindako lana estuki erlazionaturik egon behar du heziketa zikloko perfil profesionalarekin eta programatutako espezialitateekin, horrela emaitza produktiboaz gain enpresan egindako lanak heziketa erraztea dauka, azken batez, tituluari berezko diren konpetentziaz lortuz gain, espezializazioarenak ere eta baita pertsonalak eta giza konpetentziak lortuko ditu.\nZentroan emandako heziketak gutxienez bete behar ditu modulu bakoitzari tituluaren sorreran Errege Dekretuak ezarritako orduak, eta ezin izango ditu gainditu modulu bakoitzerako Euskal Autonomi Erkidegoak curriculumean Dekretu bidez ezarritako orduak .\nHeziketa eta ikaskuntzarako kontratu batean oinarritutako programa batean parte hartzen duen ikasle oro Lan Zentroan Heziketa (LZH) modulua guztiz edo neurri batean egitetik salbuetsia izango da. Guztiz libre izateko, kontratuaren iraupena gutxienez urte betekoa izan behar du. Proiektu modulua, kasu honetan, enpresaren lan testuinguruan egin daiteke.


Heriotza ekologikoak eta benetako "autokonposta" - Zientzia Kaiera\nHeriotza geure bizitzaren azken pauso saihestezina da. Alabaina, ez gara bat-batean desagertzen eta gorpuarekin zerbait egin behar izaten da. Kontu kulturalak direla-eta, gorpua lurperatzea edo erraustea dira irtenbiderik ohikoenak. Alabaina, egunotan hainbat aukera gehiago daude, eta berriak sortzen ari dira, gure gorpuarekin zer egin erabakitzeko. Baltsamatzea aukera interesgarria izan badaiteke ere, hainbat substantzia toxiko erabili behar dira horretarako. Errausketak konposatu toxikoak sortzen ditu eta lurperatzeak ere baditu desabantailak ingurumenari dagokionez. Horren ildotik, proposamen berdeagoen bila dabilen jendea bada eta, baita nahi horri erantzuna emateko prest daudenak ere.\n1. irudia: Etxeko hondakinen konpostaren ondoren lortzen den antzeko materiala lortuko litzateke gorpuen birkonposizioaren bidez. (Argazkia: Joke vander Leij – domeinu publikoko irudia. Iturria: pixabay.com)\nAEBtan gorpuekin konposta egiteko proposamena ikertzen aritu dira eta, azkenean, Washingtoneko Estatuan onartu berri da hori baimentzen duen legea eta 2020an sartuko da indarrean. Lege horri esker, gizakiok geure burua konpost bilakatu ahal izango dugu eta lurrarentzat ongarri izaten amai dezakegu. Legea babesten dutenen arabera, ez dago bizitzaren zikloa ixteko modu hoberik. Jarduera hau martxan jarriko duten enpresei esker, giza gorputza egurrarekin eta lastoarekin nahastuko da eta, konpostatu ondoren, emankorra izango den lurraren «bi eskorga» lortuko dira gorpu bakoitzeko. Gizakiak ongarri bihurtzeko prozesuan lurrazpiko uren kutsadura murriztu nahi da -baltsamatzean erabiltzen diren substantzia toxikoekin, adibidez-, lixibatuen igorpena murriztu nahi da, eta baita karbono dioxido igorpena ere. Errausketak baino zotzi aldiz energia gutxiago beharko luke birkonposizioak.\nIdeiaren sortzailea Katrina Spade da –hemen duzue bere hitzaldi bat ikusgai- eta birkonposizio deituriko prozedura Recompose enpresaren bidez jarri nahi dute martxan. Diotenez, AEBtan urtean 2,7 milioi lagun hiltzen direla kontuan hartuta -gehienak erraustu edo lurperatu egiten dira-, jo dute hamar urtetan tona metriko erdi karbono dioxidoren igorpena saihestu litekeela. Gutxi gorabehera 54.000 etxek urte batean kontsumitzen duten energiak igorriko lukeena da hori. Ez da txantxa; izan ere, gorpu bat errausteko 100 bat litro erregai behar dira.\nBirkonposizioaren -horrela deitu diote gorpuekin konposta egiteari- oinarria gorputzaren deskonposaketa naturala azkartzea da. Gorpuak lastoz, egurrez eta alpapaz beteriko kutxetan kokatuko dira eta, tenperatura eta hezetasun baldintza egokietan, bakterioek haien lana egingo dute -konpost arruntarekin gertatzen den bezala-. Prozesuan zehar, beharrezkoa izango da material ez-organikoak erauztea, esate baterako, hortz-inplanteak eta taupada-markagailuak. Prozesua amaitzean, familiek ongarri moduan erabili ahal izango den materiala jasoko dute, etxeko lorategian edo baratzetan zabaltzeko. Beste aukera bat hildakoaren omenez zuhaitz bat landatzea izan daiteke, adibidez.\nLehen probak eginda daude jada, Washingtoneko Unibertsitatean, hain zuzen ere. Lehen probak egiteko sei boluntario -edo haien gorpuak, hobeto esanda- erabili zituzten eta ganaduarekin erabili ohi diren teknikak aplikatu zituzten. Hori bai, zenbait osagai aldatu zituzten prozesua sozialki onargarria izan dadin. Washingtoneko Eliza Katolikoko ordezkariak ez dute lege berria begi onez ikusi, baina, Spadek erantzun dun ez dagoela hiltzeko modu ederragorik; izan ere, gorputza Naturara bueltatzea dakar bere enpresak egingo duen prozesuak.\nWashingtonen onartutako legearekin batera, hidrolisi alkalinoa ere onartu da. Teknika horren bidez gorpuak potasio hidroxidotan irakiten jartzen dira, modu azkarragoan eliminatzeko. Holandan egin den beste proposamen bat kriomazioa da, alegia, gorputza nitrogeno likidotan izoztea gero errazago birrintzeko. Momentuz, inguruan ditugun aukeren artean, lurperatzea eta erraustea alde batera utzita, ekologikoagoak direnak agertzen ari dira. Itsasorako botatzeko gatzez egindako urnak –disolbagarriak, hortaz– edo material biodegradagarriekin egindakoak ere eskaintzen dira. Ekohilkutxak ere badaude, egur ekologikoz egiten direnak -kotoiez tapizatuta eta lastozko burkoekin-, erraustu edo lurperatu ondoren ingurumenari kalte gutxiago egiteko.\nAgian laster izango dugu birkonposizioaren bidez geure gorpua konpost bihurtzeko aukera, edo beste aukera berdeak iritsiko zaizkigu. Esaterako, Jae Rhim Lee-k diseinatu duen onddoen esporez egindako jantzia. Infinity izeneko jantzi hori daraman gorpua lurperatzean, esporetatik onddoak hazten dira -gorpuaren toxinak metabolizatzeko gai direnak, gainera-, kutsadura murrizteko asmoz. Badira beste aukera batzuk, esaterako, Mesoloft enpresak 24 km-ko altuerara bidaltzen ditu errautsak eta bertan askatzen dira. Ikuspuntu ekologikotik baliteke aukerarik garbiena ez izatea, baina, EPAk adierazi du errautsak horrela zabaltzea ez dela arriskutsua ingurunearentzat. Askok egiten ez duten bitartean behintzat. Aukeran, hobe autokonposta egitea.\nWe need a greeer way to die, Nicole Wetsman, popsci.com, 2019.\nArgitalpen-data: 2019/06/25 · Atala: Dibulgazioa, Kolaborazioak\nJosu Lopez-Gazpio Asko jakinaren gainean egongo dira jada, baina, horrela ez bada, norberak etxean egin dezake esperimentu hau: pixa egin […]\nAsteon zientzia begi-bistan #261 – Zientzia Kaiera\n[…] edo erraustea dira irtenbiderik ohikoenak baina bada beste irtenbide “berdeago” bat. Josu Lopez Gazpiok azaltzen duenez, AEBetan gorpuekin konposta egiteko proposamena ikertzen aritu dira eta azkenean Washingtoneko […]\nHeriotzaren ingurumen-eragina – Zientzia Kaiera\n[…] heriotzaren kimika eztabaidagai izan da eta bizitzaren amaieran zer egin ere aztertu genuen. Ekainaren bueltan heriotza ekologikoak ekarri nituen hona, baina, gaia nahiko berezia zen: AEBetan gorpuekin konposta egitea proposatu zuten eta hori […]


Bakioko Udala - Bakioko Udalak gogoeta egin du mugikortasunari eta TAO zerbitzuari buruz\nBakioko Udalak gogoeta egin du mugikortasunari eta TAO zerbitzuari buruz\nBakioko Udalak TAO zerbitzuaren etapa berri bati ekin dio, mugikortasun irizpideak, Hiri Antolamenduaren Plan Orokorraren Aurrerakineko irizpideak eta helburuak eta herritarren partaidetza eta jarraibide teknikoak bateratzen dituen irisgarritasun planaren irispideak aplikatuz.\nTAO zerbitzua lizitatutako azken urtea 2009a izan zen. Zortzi urterako lizitatu zen, beste bi urtez luzatzeko aukera eta guzti. Gauzak horrela, kontratuaren iraupena hamar urtekoa izan da, 2019ra artekoa. Beraz, orain TAOk trafikoaren erregulazioan betetzen duen zeregina zehazteko gogoeta egin eta beharrezko erabakiak hartu behar dira.\nAintzat hartu beharra dago 2017an Irisgarritasun Plana prestatu zela eta bertan eranskin bat jaso zela mugikortasun iraunkorraren oinarriei buruz; halaber, 2018an, agiri bat prestatu da, oinarri horiek herritarren partaidetzaren bidez garatzeko. Herritarren nahiz teknikarien hausnarketa horren ondorioz, TAO kudeatzeko proposamen bat garatu dugu, jarraian azaldu nahi duguna:\nTAO trafikoa arautzeko lanabesa izanik, garatutako mugikortasun iraunkorraren irizpideetan oinarritu behar da, bai eta Hiri Antolamenduaren Plan Orokorraren irizpideetan eta helburuetan ere. Trafikoa erregulatzeko xeda nagusiak honakoak dira:\nHerriguneko agitazio trafikoa desagerraraztea: auto partikularra herrigunetik desagerraraztea, garraio iraunkorraren bestelako ereduak sustatuz: oinezkoentzako ibilbideak, bizikleta…\nMugikortasun iraunkorra bultzatzea: mugikortasun iraunkortzat hartzen da joan-etorrietarako auto partikularra saihesten duen mugikortasun eredua; izan ere, autoak airea kutsatzen du, energia gehiegi kontsumitzen du, bizilagunen osasunaren kontrako ondorioak ditu eta zirkulazio bideak gainezkatzen ditu.\nHerritarren bizi kalitatea handitzea.\nJoan-etorriei segurtasun handiagoa ematea.\nHerritarren gizarte integrazioa hobetzea irisgarritasun unibertsalagoa eskainiz.\nIraunkortasun ekonomikoari eustea trafikoa erregulatzeko zerbitzuan.\nHelburu horiek lortzeko proposamenak honakoak dira:\na. Pertsona egoiliarren figura sortzea: itsaso eta hondartza ondoko eremua pertsona horientzat baizik ez da izango. Zer lortuko dugu neurri horren bidez?\ni. Agitazio trafikoa desagerraraztea eremurik jendetsuenean.\nii. Agitazio trafikoa murriztuko denez, oinez edo bizikletaz egiten diren joan-etorriei segurtasuna ematea eta herriguneko irisgarritasuna hobetzea. Helburua da joan-etorri iraunkorrak handitzea.\niii. Herria diseinatzea herritarrengan pentsatuz. Barruko joan-etorriei lehentasuna ematea kanpokoen aldean.\n2018ra arte egoiliarraren figura prezio publiko baten bidez baizik ez zen zehazten. Egoiliarrek txartel bat atera zezaketen, TAO zerbitzuko hilabeteetan aparkalekua izateko.\nb. TAOren eremua zabaltzea:\ni. L eremua\niv. Uribe kalea\nZerbitzuari zentzua emateko modua da. Izan ere, ezarri zenetik Bakio haziz joan da eta zerbitzuaren barruan sartu ez diren eremuak daude.\nOTAren eremuari zentzua emateko. Eraiki berriak direnez, eremu batzuk ez ziren zerbitzuaren barnean sartu.\nEremu horietako bizilagunek halaxe eskatu dute urteetan.\nL eremuari dagokionez, helburuak honakoak dira:\nOinezkoen igarobideen segurtasuna handitzea, eremua norabide bakarrekoa bihurtuz.\nNoranzko bat kenduz eremu batzuetan aparkalekuak sortuko ditugu kendutako aparkalekuak ahal den neurriak konpentsatzeko.\nc. Pertsonak uzteko hiru plaza sortuko dira: herrigune barruko hiru tokitan aparkalekurik behar ez duten eta trafikoa oztopatzen ez duten pertsonen barne joan-etorriak bultzatzeko hiru plaza sortuko dira.\nd. Doako eremu gorriari eutsiko zaio: helburua da autoen txandakatzea sustatzea oinarrizko zenbait zerbitzu erabiltzeko interes bereziko eremu batean. Halaber, helburua da TAO txartela ez duten pertsonei aukera ematea oinarrizko zerbitzuak dituen tokira sartu ahal izateko.\nTAO zerbitzuari buruzko gogoetaren barnean beste bi proposamen ere aztertu dira, baina baztertu behar izan dira Bakioko Udalak 2018an diseinatutako mugikortasun iraunkorreko oinarrien balioak, irizpideak eta helburuak ez betetzeagatik.\nZerbitzua arautuko duten ordenantzak otsaileko udalbatzan onartu ondoren, Bizkaiko Aldizkari Ofizialean argitaratuko dira eta herritarrek alegazioak aurkezteko aukera izango dute hilabeteko epean.\nEz dio irtenbiderik ematen agitazio trafikoaren arazoari eta ez ditu garatzen mugikortasun iraunkorreko irizpideak.\nProposamen alternatiboa garatu beharra dago.\n70.000 eurotik gorako gastu ekonomikoa sorrarazten du.\nEgoiliarren figura ez sortzea\nEz dugu aurrera egiten iraunkortasun iraunkorreko irizpideetan.


Euskal Herria Bildu - Murriztutako bidesari sistema bateratua EAEko ordainpeko errepide guztietara zabaltzea eskatuko du EH Bilduk hiru Batzar Nagusietan\n>\tMurriztutako bidesari sistema bateratua EAEko ordainpeko errepide guztietara zabaltzea eskatuko du EH Bilduk hiru Batzar Nagusietan\tMurriztutako bidesari sistema bateratua EAEko ordainpeko errepide guztietara zabaltzea eskatuko du EH Bilduk hiru Batzar Nagusietan\tXehetasunak\tKategoria: Albisteak\tSorrera: Mar/20\tMurriztutako bidesari bateratua Araba, Bizkai eta Gipuzkoako ordainpeko errepide sare osora zabaltzeko proposamena erregistratuko du EH Bilduk hiru herrialdeetako batzar nagusietan. Aurreko legealdian, EH Bilduren Gipuzkoako Foru Aldundia izan zen murriztutako bidesarien sistema herrialdeko ordainpeko errepideetan ezartzen aitzindaria. Gainera, sistema honek euskal herritarrentzat zituen abantailak ikusita, murriztutako sistema bateratzeko deia egin zien Bizkaiko eta Arabako Foru Aldundiei.\nOrduan posible izan ez zena, legealdi honetan gauzatzen hasi da. Horrela jakinarazi dute Bizkaiko Aldundiko ordezkariek. Lehendabizi, murriztutako bidesarien sistema jartzeko asmoa azaldu dute eta, gainera, sistema hori bateratzea eta herrialde gehiagotara zabaltzeko asmoa ere adierazi dute.\nEH Bildutik gure poza azaldu nahi dugu EAJren diputazioek azkenean zentzuzko bide hori hartu izanaz, horixe baita herritarren gehiengoaren borondatea aspalditik eta onurak baino ez dizkielako ekarriko ordainpeko errepideen euskal erabiltzaileei.\nMurriztutako bidesarien sistema bateratua hiru herrialdetako ordainpeko errepide guztietara hedatzeko eskaeraz gainera, EH Bilduk hiru Batzar Nagusietan aurkeztuko duen ekimenean Araba, Bizkai eta Gipuzkoako Foru Aldundiei eskatuko die sistema hori Nafarroa eta Ipar Euskal Herriko ordainpeko errepideetara hedatzeko lankidetzan aritu daitezela bertako administrazioekin, Nafarroako Gobernuarekin zein Euskal Elkargoari, hain zuzen.\nAmaitzeko, EH Bilduk bere ekimenean aldarrikatzen du euskal errepide guzti-guztien eskumena euskal administrazioen menpe egotea eta eskatzen diote Espainiako Gobernuari bere menpe dauden errepideen eskumena euskal administrazioei bueltatzea. Anterior\tSiguiente TWITTER\nEH Bilduk 294 zuzenketa partzial aurkeztu ditu Lakuako aurrekontuetan 607 milioi mugitzeko\tGehiago irakurri\nEH Bilduk 450 alegazio aurkeztu dizkio Gueñes-Itsaso goi tentsioko linearen proiektuari\tGehiago irakurri\nEH Bilduren ekimenez, langabetu eta DSBEren onuradun guztiek doan eskuratuko dituzte botikak\tGehiago irakurri\nEH Bilduren ekimenez, Legebiltzarrak Gazteriaren Legea garatzeko eskatu dio Jaurlaritzari\tGehiago irakurri


Udako etenaldiaren bezpera hauetan, larriki espantatua dute Abiadura Handiko Linearen ondorioz, distantziak laburtuko direla ikaragarri: Paristik Bordele 2 oren eta Baiona 3 oren eta erdira egonen dira. Beldurtzekoa: errazagoa Parisera joatea, Maulera edo Garazira baino.\nKontuak gogorarazi dit Bordeleko Victoire-n duela gutxi nola kafea zintzur kontra sartu zitzaidan 2,20 euro eskatu zizkidatenean. Kafeko. Bi ginen: 4,40 euro. Ez berezia, ez ebakia, kafe huts sinple bat. Eta horra non aldekoak azaldu zidan, natural-naturalki: “Orain Bordele Paristik bi ordutara da”.\nTupustean galdegin nion ea hango prezioak zergatik jasan behar ziren. Ufatu zuen. Horretan utzi genuen, iduriz arras koherente eta arrazionala behar zukeen argumentuan zerbait huts egin nuelakoan. Mollat etxean diru gastatzera joateko enbeiak oro haizatu zizkidan.\nBai, Bordele Paristik bi ordutara da jada eta baliteke luza gabe baionesei Bordeleko prezioak aplikatzea: argi ez lukeenarentzat, kafea garagardotara konbertituz, kaña 4 eurotan ateratzen da. Mozkortzeko jornalaren erdia gastatu behar.\nTrenaren adibidea interesgarria da, gaia aztertu duten zenbaitzuek aspaldian ondorioztatu baitute trena kanpainetara heltzeak eragin aldaketak, on eta gaitzak, aurrerapen ororen gisan. Gure kasuan, gure bizimolde eta kulturen asimilazioa bideratu zuen, garai berean berekin batera ekarri zituelako beste aldaketa zenbait eta aitzinamendua irudikatzea kanpotar kolonizatzailearekin alderatu eta parekatuz, haren baloreak hobetsiz, guretako zer den on irakatsiz. Larzabal, Erdozaintzi, Luku edo Irigoienek ez diote besterik.\nBordele da hurbilago, paristarrentzat eta Parisetik, eta gu handik hurbilago bihurtzea du xede, gure bizimoldean, prezioetan, kezka eta gainerateko guzian eraginez. Argumentu bat gehiago AHTren kontra. Mugikortasuna bultzatzean, mugimendu mota jakinak dira bilatzen, turistenak eta probintzialen izpirituenak.\nHain zuzen ere, trenbidea aipatzean mobilitatea aipatzen baitzaigu eta batez ere “deszentralizazioa”. Kontu erretorikoa da. Bi mende dira, lege eta dinamika desberdinak direla, hura bera helburu dutenak. Aurkezten direnean, aipatzen da botere instituzionala, baliabideak, dena delakoak, deszentralizatzeko asmoa, Paristik, eta helaraztea probintzietara. Saltzen zaigun moldean, pentsa dezakegu probintzien probetxu dela, delegatzearen ideiarengatik, hots, hemen erabakitzeko edo garatzeko. Periferiara helarazten dira botereak, instituzio eta trenak baina ez guk erabiltzeko, zentroan denaren luzapena izateko baizik. Gure kasuan, frantses botere, kultura, bizimoldea, erabakiak, gure ziloetaraino helarazteko.\nNondik behatzen zaion, deszentralizazioak, zentralitate gehiago suposatzen du. Mobilitateak, imobilismo gehiago. AHTak turistifikazio eta akulturazio gehiago. Deszentralizazioa, ororen buru, zentralizazioa da, periferiko guzia erdiguneari beha jartzekoa eta norberarenetik deszentratzea da, gurea denetik urruntzea, ahantziz zer garen eta non.\nPreseski, udako parentesi luzexka ideki aitzin, aipatu beharra dut ekimen interesgarria, agian gugan birzentratzen laguntzekoa: Euskal Herriko Unibertsitate Herrikoiak, agorrilaren 11 eta 12an Baigorrin antolatuko dituen Antilletan Bizi jardunaldiak. Hor jorratuko diren gaiak: identitatea, kreolizazioa, kulturen hibridazioa, elkarbizitza, uniformizazioa, kolonizazioa eta (bistan dena, hain modan baita) “damua”. Dinamika sozialez gehiago jakinez beti baikara gugan zentratuagoak.\nKanal hauetan artxibatua: Iritzia | Abiadura Handiko Trena


Bilbao-New York-Bilbao | Faroa\n← Etxe Zuria, Harri Aroan. Eta gu?\nZertarako adimen mapak →\nIrakurri berri dut Kirmen Uribe idazlearen azken liburua, Bilbao-New York-Bilbao, gustura irakurri ere. Badakit egurra eman diotela, dezente, liburuari, ustez lotura bako zatiz osatua omen dagoelako, baina niretzat liburuak badu lotura bat, Kirmen bera, liburu honetan bere iragana eta oraina bilatzen ari baita, bidaia baten aitzakian.\nGogoko dut bere prosa, poetikoa eta dotorea askotan, erraz irakurtzekoa. Eta gogoko dut bere zintzotasuna.\nKategoria: Sailkatugabeak Etiketak bilbo, kirmen, newyork, uribe. Gorde lotura.\n6 Responses to Bilbao-New York-Bilbao\n2009(e)ko urtarrilaren 27a 8:52\nBa, Sarasola vs. Uribe afera horrek, baditu neretzako irakurketa asko, gure “munduan” kritikak duen indar basatiaz.\nZeinek kritika ditzazke kritikariak?\nEz al da errezagoa kritika, sorkuntza baino gehiago?\nKritikariak, agian ere egiaztatu beharko ditu titulu bidez, autoreak baino merito berdin edo gehiago,…ezta?\nzein errez egiten diren kritikak eta zein ondo jasotzen diren?\nzeinek sortuko du?\nEz ditut kritiko “kualifikatuak” ikusten. Autoreari komentarioak noski, bere hobebeharrez. Baina, gure kulturak, gehiago du joera kritikaren kritikara…sortzen hastea baino.\nSeinale txar. Aurreiritziak out!\nPor zierto, mezu bat bidali nizun twitter bidez eta missing.\n2009(e)ko urtarrilaren 27a 13:24\nHemen entzun dezakezu Kirmen Katixa Agirrerekin liburuaz berbetan: http://ttiki.com/2054\n2009(e)ko urtarrilaren 27a 14:36\nEz nago ados, Igor. Uste dut kritikak baduela lekurik gure artean, oraindik. Izan ere, irudipena daukat promozioak espazio gehiago hartzen duela gure kulturan, eztabaidak baino. Eta eztabaida, berez, promozioa baino sortzaileagoa dela. Hots, ez nago ados esaten duzunean “gure kulturak, gehiago du[ela] joera kritikaren kritikara…sortzen hastea baino”.\n“Hainbeste kritikarekin, zeinek sortuko du?” esaten duzu orobat. Ba, kasu honi gaizki egokitzen zaio esaldia, Beñat Sarasola, kritikaria ez ezik, “sortzailea” ere badelako, eta 2007ko poesia liburu interesgarrienetako baten egilea bide batez esanda (“Kaxa huts bat”). Hori, ahaztu gabe kritika ere, lehen aipatu dudan bezala, sortzailea izan daitekeela, sorkuntza alegia (geroz eta gehiago, gainera, egunkarietako kritikez ari ez naizen arren, nagusiki).\nBeñat Sarasolaren kritikaren puntu batzuekin ez nago guztiz ados (beste batzuekin bai), baina uste dut errespetutik eginda dagoela, oinarriak dituela eta, tira, iritzi bat gehiago dela, ez gehiago, ez gutxiago, liburuaren irakurketa posibleen gako batzuk eskaintzen dituena. Onartzen dut, ordea, ekarri duen eztabaida ez dela oso mamitsua izan eta, gainera, okerragoa dena, pseudonimoen babesean burutu dela, nagusiki, hots, iritzien erantzukizuna onartu gabe, niretzat balioa murriztu ziona (eztabaidari, eta botatako iritziei, hala alde nola kontrakoei). Agian horregatik hartu du Joxe Aranzabalek liburuari “egur dezente eman diotenaren” sentsazioa; niri ez horrenbeste, ordea. Baina, edonola ere, horretan errua ez da Beñat Sarasolarena, ezta ere, interneteko erabiltzaileok daukagun joera jakin batena baizik.\nOinarririk gabeko kritika jipoitzea ondo iruditzen zait, Igor. Baina kritikaren kontra aritzea, besterik gabe eta orokorrean, pobre samarra iruditzen zait.\n2009(e)ko urtarrilaren 27a 17:56\nAsko gustatzen zait kritiken inguruko eztabaida hauek. Nire ustez bai estatu espainiarrean baita Euskal Herrian ere inbidia da nagusi eta ondorioz sorkuntza oro kritikatzeko joera dago.\nAdos nago Iban kritikak behar direla baina ados egongo zara baita ere (eta gaizki gogoratzen ez badut zuk aipatu zenuen sustatu.com web guneko 5. urteurreneko jaian) kritikari ugari baldintzatuta dauela eta askotan egokiak izango litzateke kritikak anonimoak izatea. 111 akademian irakurleok pentsatzen duguna beldur gabe azalaratzeko anonimotasuna erabiltzen dugu (gauza nahiko eztabaidagarria agian norbaitek anonimotasun hortik irten nahi baldin badu).\nBesterik gabe, amaitu esanez kritikak bai baina beti ere erantzuteko aukerarekin. Eta onartuz lehenik eta behin sortzea oso zaila dela.\n2009(e)ko urtarrilaren 28a 1:03\nInbidia leku guztietan da errege (edo erregin, auskalo). Baina, hori alde batera utzita, ez dut uste gure artean kritika gogorragorik egiten denik gure inguruko herrialdeetan baino: literatur kritikari dagokionean, irudipena daukat askoz ere basatiagoa (eta oinarrituagoa, orohar) dela Frantzia edo Alemaniakoak bezalako panorametan, gurean baino. Hemen agian orain hasi dira kritika “ez horren on” gehiago ateratzen (Kirmen Uribe baino askoz ere egur gehiago ari da jasotzen, esaterako, Hedoi Etxarteren “Suzko lilia” liburua…), baina susmatzen dut idazle gazteenek edo babesgabeenek jasotzen dituztela kolperik handienak, ez horrenbeste kontsakratuenek.\nEta niri, sentitzen dut, anonimotasunarena oztopo bat iruditzen zait oraindik ere, tajuzko kritika egin ahal izateko. Hain zuzen ere zuk zeuk aldarrikatzen duzun kritikaren kritika egiteko oinarria murrizten duelako. Eta erantzukizunez jokatzea eragozten duelako, noski. Bide batez, hitzaldi horretan ez ez dut uste kritikaren anonimotasuna aldarrikatu nuenik; akaso, Joxean Agirreren “Romain zen bere izena” eleberriaren atarian zegoen proposamen bat jasoz, egileok izan behar genuela gure obrak sinatzeari utzi behar geniena, denbora batez bederen. Kritikaren boutadeari dagokionean, kritikoek liburuak izartxoekin edo zenbakiekin puntuatzeko eskatzen nuen, gaizki gogoratzen ez badut, kritikari ezberdinen puntuaketei Metacritic bezalako bataz-bestekotze sistema bat aplikatzeko alegia.\nEta bai, ados nago, sortzea zaila da. Batez ere zerbait ona sortzea. Baina baita kritika on bat idaztea ere. Kritika ere, Oscar Wildek iradokitzen zuen bezala, artea baita, sorkuntza.\negilea: Manex Agirre\n2009(e)ko urtarrilaren 28a 12:54\nkritikariak kritikatu behar direla? noski. Idazleak kritikatu behar diren moduan.\nNiri atentzioa deitu didana Igor Calzadak “Sarasola vs. Uribe afera” deitzea izan da, egon den mobida guzti honi. Afera egon al da ba? eta afera egon bada, Sarasola eta Uribe partaide izan al dira ba?\nHasteko, Sarasolak idatzi zuen artikuluak ez du aferarik sortu: kritika bat idatzi zuen, zilegia hemen eta Madagaskarren. Jarraitzeko, ez dut uste Uribek afera (inesistentea) jarraitu duenik, ez diot inon irakurri kritikaren “kontra” dagoenik. Beraz, non dago afera, eta non dago zorioneko versus-a? Uneren batean egon al dira ba, Sarasola Uriberen kontra, eta Uribe Sarasolaren kontra?\nGauzei bere izenez deitu behar zaie. Bestela, gaizkiulertuak eta txintxirrimantxarrak gero…


Guk ere badugu bizipoza - - uztarria.eus\nGuk ere badugu bizipoza\nKulturaz kooperatiba 2013-11-20 10:25\nRaimundoren kontzertuan Sanagustin kulturguneak zuen itxura. (Alberto Beloki)\nXabier Gantzarainek Raimundo Amador-ek igandean eman zuen kontzertuaren gainean egindako kronika.\nUne batean, une bakar batean biltzen dira etorkizun eta iragan posible guztiak, gune bakar batean mundua bere osoan; mundua eta segundua gurutzatzen diren lekuan, Azpeitia. Eta hor gara gu, izan ginen iragan posible guztien destilazioa, eta hor gaude, izango garen etorkizun posible guztien hazia. 2013ko azaroak 17 ditu dagoeneko, joana izango dugu urtea konturatzerako. Une bakoitza da bete-betean bizi beharrekoa. Igande iluntzea da, Aleman gaztainak erretzen ari da aterpean, jendea ari da hurbiltzen atera, Keu ari da kantuan eta ez dago gaizki. Eman dugu epaia, eskatu ditugu zerbezak eta aurrera begira jarri gara denok. Gaizki ez dagoen zenbat jende dago?\nPosibleak kontuan izan gabe ere, badira nahikoa dentso hemen bildutakoon iragan guztiak, iragan gurutzatu guztiak. Ezagun asko, lagun bat edo beste ere bai, ideia ona ematen du iruditu zaiola jendeari igande iluntzean Raimundo Amador ikusi eta entzutera etortzea. Eta une hau da, orain, etorkizun posible guztien hazia.\nHizkuntza bitxia da gurea: hazia hazi egiten da, eta ondo hazitakoa hazitarako uzten da. Alemangaztainak erretzen ariko da kanpoan. Barruan epel dago, aretoa bete samartuta, jendea berriketan ari da Raimundo Amador azaldu bitartean. Soziologia pixka bat eginez entretenitu gara. Publikoaren adina izan dugu aztergai, haziak, ondo haziak eta hazitarakoak ere badira tartean, bataz bestekoa kalkulatzen saiatu gara, berrogeita hamarretik ez da urruti ibiliko; zenbat urte izango ditu gazteenak? Hizkerei jarri diegu belarria gero, kanpoko jendea etorri dela ematen du, aurpegi ezezagunak ikusten ditugu, eta bailarakoak ez diren aurpegi ezagunak ere bai. Xabier Agirre ikusi dut, irakasle izan nuen fakultatean, oso ona zen, margolari fina da, oso jende gutxik daki BVEk hiru tiro bota zizkiola dutxan, Parisen bizi zela. Fakultateko jende gehiago ere ikusi dut, Ismael Manterola, esate baterako, eta bere izenik oroitzen ez dudan ikaskide bat: gaztea eta dena sentitzen nauk holakoetan. Soziologia merkea da gurea, baina gehiagorako ere emango luke jarri ezkero: zenbat urte izango ditu gazteenak?\nBestela ere badago galdetzea: zein mundu konpartitzen dugu?\nHala nabil galdezka neure artean. Aspaldi da, joan zen mendea amaitzeko falta zuen oraindik, zortzi urte, Olinpiadak ziren Bartzelonan, hotel batera sartzen ikusi nuen B.B. King Londresen. Ordurako albo batera utzia nuen gitarra jolea izateko ametsa, baina maite nuen gitarra jotzea, eta maite nituen gitarra joleak. Banekien B.B. Kingek izena jarri ziola bere gitarra kuttunari: Lucille. Raimundo Amadorrek ere jarri zion bereari: Gerundina. Jada ez du kontzertuetara ekartzen, estudioan grabatzeko baizik ez omen du erabiltzen.\nUne batean, une bakar batean biltzen dira etorkizun eta iragan posible guztiak, eta une hori orain da, Raimundo Amador oholtzara agertu denean, txalo artean, bere seme Raimundo duela perkusio jole eskuinetara, eta Lin Cortes gitarra jolea ezkerretara, iruntzietara ikuslearentzat. Leun hasi dira, belar usaina daraman kea bezala, leun eta goraka. Formatu txikiko kontzertu handi bat izateko traza hartu du segituan. Gozo ari dira, hazi egin dira, izugarria da nola darabilen gitarra Raimundo Amadorrek. Jendea ere ari da berotzen. Txalo egiten dugu, kantu egiten dugu kanturako aukera ematen duenean, eta txundituta aditu.\nGreziarrek matematikaren barruan sartzen omen zuten musika, oso matematiko onak dira ijitoak. Topikoa da, eta hala ere egia, zail egiten da beste hitz batzuekin esplikatzen, beste era batera bizi dute musika, eman behar zainetan daramatela. Dantza flamenkoen pausoekin jantzi zituen bere gitarra soloak. “Ustedes también tienen arte”, esan zuen Raimundo Amadorrek kantu baten bukaeran. Ba ote da ezer gehitu beharrik? Bere artea eta gurea bat eta bera direla azken batean, akaso.\nEta batek bere baitan beste asko daramatzala ere bai, beharbada. Zenbat jende, zenbat musika darama bere baitan Raimundo Amadorrek? Keinuz betea izan zen kontzertua. Jimmy Hendrixen argazkia erakusten zuen kamiseta batekin atera zen Raimundo Amador, eta detaile polita izan zen halako batean Keu eta taldekideak Jimmy Hendrixen bertsio bat jotzera gonbidatzea. Ez dakit musika hizkuntza unibertsala ote den, baina laguntzen du konpartitzen dugun mundua erakusten, eta gozarazten. Beste hainbat erreferentzia ere izan zen, Camarón eta Pata Negra, besteak beste. Ez du alferrik hain ibilbide luzea. Eta ez da adinaren eufemismo bat. Zaharrak ote ginen ba igande iluntzean Sanagustinen bildutakoak?\nAtzo izan da aita lehen aldiz hau, esan zuen semeagatik, eta aitona egin nau. Pozik zegoen Raimundo Amador, eta ez batere aitonduta. Ez dakit zenbat denbora iraun zuen kontzertuak, baina bere ibilbidearen errepaso ederra egin zuen, eta bere kanturik ezagunenak ere jo zituen, han bildutakoon pozerako. Jendea elkarri belarrira kantatzen ikusten zen, Ay que gustito pa mis orejasjotzen aritu zen bitartean. Keinuak, hitzak, begiradak, une bakoitza da bete-betean bizitzeko modukoa. Deskantsu hartzera sartuko ziren, protokoloa da, barrura sartu orduko hasi zen jendea beste bat, beste bat eginez, ez genuen nahi kontzertua eta igandea hain azkar bukatzea.\nKontzertuko une bakoitza izan zen gozagarria eta gozatzekoa, gustura zegoen jendea, harik eta Bollere kantuarekin kontzertuari amaiera eman zion arte. Jendea txaloka hasi zen orduan esker onez, eta txaloen erritmoan hasi zen flamenkoa dantzatzen Raimundo Amador.\nArgiak piztu zituzten gero, eta derrepente hustu zen aretoa. Igande iluntzea zela ahaztarazi zigun kontzertua bukatuta, nor bere zereginetara itzuli zen antza. Eta galdera geratu zitzaidan airean, belar usaina zeraman kearekin batera, non gordetzen ote ditugun benetan gozatu ditugun momentuak, zeini eman behar zaizkion eskerrak azaroko igande iluntze bat mundua eta segundua gurutzatzen diren lekua bihurtzeagatik.\nGuk ere badugu bizipoza.


«Justizia, ez mendekua» | Politika | Berria\n«Justizia, ez mendekua»\nAltsasuko gazteen aldeko manifestazioarekin bat egin dute Nafarroako erakundeek eta eragileek. Alderdien eta sindikatuen iritziz, prozesu osoan ez da bermatu proportzionaltasun printzipioa\nManifestazioa, atzo, Iruñean, Karlos III.aren etorbideko agertokira iritsita. JON URBE / FOKU\nAzkeneko urteetako manifestaziorik handiena izan zen atzo Iruñeko kaleak bete zituena, 80.000 lagun pasa bildu baitziren. Dozenaka milaka pertsona batu ziren protestara; tartean, ordezkari politiko, sindikal eta sozialak.\nNafarroako lauko gobernua osatzen duten indar politikoen ordezkarien artean, «justizia» eta «proportzionaltasuna» eskatu zuten gehienek. Altsasuko gazteen askatasuna ere exijitu zuten, behin-behineko espetxealdia «zigor neurrigabea eta salbuespenezkoa» dela iritzita.\n«Sistemak proportzionala eta justua izan behar du elkarbizitza eraikitzeko»\nIragan apirilaren 14an egin bezala, Nafarroako Gobernuak bat egin zuen atzoko manifestazioarekin ere. Maria Solana gobernuko bozeramailea han izan zen, auziaren «justizia eta proportzionaltasuna» eskatzeko. «Nafarroako Gobernuaren ardura da hemen egotea eta aldarrikapen honekin bat egitea, sinetsita baikaude justizia sistemak justua eta proportzionala izan behar duela. Bi ezaugarri horiek ezinbestekoak dira elkarbizitza baketsu bat eraikitze aldera».\nEra berean, gaineratu du Nafarroako Gobernuak auzia «modu justuan» epaitzeko eskatu zuela «hasieratik». «Aurrekoan bezala, proportzionaltasuna eskatzera etorri nahi izan dugu manifestazio honetara, besteak beste justizia aldarrikatuko baita, eta Nafarroako Gobernuak bat egiten du leloarekin».\nJAVIER OLLO Altsasuko alkatea\n«Gazteak atxilotzera etorri ziren, zitazio bat nahikoa izan arren»\nEpaiak terrorismo delitua baztertu arren, zigorrak «neurrigabeak» direla salatu zuen atzo Altsasuko alkate Javier Ollok. «Beste behin gogorarazi behar dugu ez dugula inpunitaterik eskatzen, justizia baizik. Espero dezagun Iruñean hirugarren manifestazio bat antolatu behar ez izatea, eta prozesu judizial honetan urak beren bidera itzultzea».\nAltsasun guardia zibilak eginiko atxiloketak «neurriz kanpokoak eta behargabekoak» izan zirela uste du Ollo alkateak: «Formei dagokionez, gehiegikeriaz jokatu zuen Guardia Zibilak. Zitazio judizial batekin konpontzeko moduko tramitea zen, eta ez zegoen gazteak atxilotzeko beharrik. Prozesu honetan guztian nagusi izan den proportzionaltasunik ezaren isla izan ziren atxiloketa horiek ere».\nUNAI UHALDE Geroa Bai\n«Espainiak badu garaia salbuespenezko sistema judiziala eraisteko»\nProzesu osoan antzemandako «justiziarik eta proportzionaltasunik eza» salatu zuen Geroa Baiko parlamentari eta Nafarroako Parlamentuko lehendakariorde Unai Uhaldek, atzoko manifestazioa hasi aurretik. Are: auzi osoa «ankerkeria judiziala» izan dela azpimarratu zuen: «Hamahiru urte arteko kartzela zigorrak ezarri dizkiete Altsasuko gazteei, beste edonon isun bat mereziko luketen gertakariengatik». Espainiako Gobernu berriari ere deia egin zion Napar Buru Batzarreko buruzagiak, «salbuespen egoeran oinarritutako sistema judiziala eraitsi eta gutxieneko berme demokratikoak ezar ditzan».\n«Elkartasun hau da mendekuaren aurkako adierazpenik handiena»\nEH Bilduko parlamentariaren aburuz, «eredugarria» izan da herritarrek Altsasuko gazteei agertutako babesa. «Herritarrek elkartasun erakustaldi erraldoia egin dute Iruñean, eta elkartasun hori da mendekuaren aurka egin daitekeen adierazpenik handiena. Tamalez, elkartasun hori erakusten eta kalera ateratzen segitu beharko dugu aurrerantzean ere, bidegabekeria judizialek ez baitute etenik».\nProzesu osoa «onartezina» izan dela adierazi arren, fiskaltzak eginiko azken zigor eskaerak gogor salatu zituen Araizek atzo: «Hamahiru urteko kartzela zigorra gutxi balitz bezala, terrorismo delitu izaerari eusteko eskatu du Fiskaltzak orain; hori erokeria hutsa da, eta mendeku goseari erantzuten dio soil-soilik».\n«Espainiako Justiziaren jarrera gehiegizkoa eta arbitrarioa izaten ari da»\nEspainiako Justiziaren jarrera «gehiegizkoa eta arbitrarioa» dela salatu zuen Eduardo Santosek. «Lehenik eta behin, terrorismo delituekin lotutako inputazioa egin zen, eta horrek ondorio neurrigabeak izan zituen; besteak beste, auzia Espainiako Auzitegi Nazionalean epaitu izana». Santosen ustez, auzitegi hori «ez da gai» Altsasuko istiluak epaitzeko. Bestalde, behin-behineko espetxealdiak «auzipetuen eskubideen urratzea» ekarri duela gogoratu zuen; eta azkenik, epaia «irregulartasunez betea» dagoela azpimarratu zuen.\nAuzia «bere neurrian» epaitzeko galdea egin zuen Ahal Dugu-ko buruak: «Guk ez dugu inpunitaterik edo zuritzerik eskatzen. Eraso bat gertatu zen Altsasun, eta hori epaitu beharra dago, baina epaiketa justu eta proportzionala eskatzen dugu, auzipetuen eskubideak urratzen dituzten ezohiko neurririk gabe».\n«Gazteak badaezpadako atxiloaldian mantentzea basakeria da»\nGertatzen ari dena «erabat neurrigabekoa» dela uste du Marisa de Simon Ezkerrako parlamentariak: bai badaezpadako atxiloaldia, bai gazteei terrorismoa egoztea, eta bai kartzela zigor handiak ere. «Gertatutakoari terrorismo delitu izaera eman ziotenetik eta Auzitegi Nazionalera eraman zutenetik, sorgin gurpil baten barruan sartuta gaude, atzerakorik gabe», esan zuen. «Gazte hauek badaezpadako atxiloaldian mantentzea basakeria da». Zigor kodearen «salbuespen neurriak» bertan behera uzteko galdegin zuen, eta esperantza agertu zuen Altsasuko gazteen familiek aurkeztuko duten helegitearekin.\nHala ere, gazteek «zigor bat merezi dutela» uste du De Simonek: «Arrazoizko zigor bat eskatzen dugu, uste baitugu delitu guztiek zigorra merezi dutela, baina aintzat hartu behar dugu gazte hauek bi urte daramatzatela kartzelan, behar zuten denboran baino gehiagoan, edonola ere».\n«Botere judiziala garbitu beharra dago; bestela, ez dago demokraziarik»\n«Justizia eta askatasuna». Horixe eskatu zuen Adolfo Muñoz ELAko idazkari nagusiak, atzo. «Justizia, kasu honetan, kartzelan dagoen jendea aske uztea da». Halaber, «oso kezkaturik» agertu zen Espainia giza eskubideak «bertan behera» uzten ari dela iritzita.\nPP Espainiako Gobernutik alde egin ostean ere, «bidegabekeriak aurrera segitzen duela» nabarmendu zuen: «PPk lan bikaina egin du botere judizialean, gauzak nahieran maneiatu ahal izateko, eta hori guztia desmuntatu beharra dugu. Ez badugu egitura hori desegiten, Espainiako Estatuan ez da inoiz demokraziarik egonen». Espainiako egitura judizialen «garbiketa» gauzatu bitartean, mobilizazioak «ezinbestekoak» izanen direla gaineratu zuen Muñozek.\n«Herritarrak horrela tratatzen dituen estatu bat ez da demokratikoa»\nEskaera bikoitza egin zuen LAB sindikatuko idazkari nagusiaren alboko Igor Arroyok atzo: justizia eta demokrazia. «Justizia eskatu nahi dugu gazte auzipetuentzat, Altsasuko herriarentzat eta Euskal Herri osoarentzat. Baina horrekin lotuta, demokrazia ere eskatu behar dugu. Oinarri-oinarrizko eskaera dirudi, baina, gaur egun, hori aldarrikatzera behartuta ikusten dugu geure burua». Arroyoren irudiko, Altsasuko gazteek jasotako tratuak agerian utzi du «Espainia ez dela estatu demokratiko bat».\nHorregatik, beharrezko jo zuen «demokraziaren aldeko herri harresi bat sortzea», Altsasuko auziaren gisako «bidegabekeriei aurre egiteko eta demokrazia exijitzeko».\nJOSEBA ASIRON Iruñeko alkatea\n«Festa giroko borrokaldi bati terrorismo izaera ematea bidegabea da»\nEH Bilduko beste zenbait udal hautetsirekin batera azaldu zen Joseba Asiron atzoko manifestaziora. «Hemen egon beharra dugu, kalera ateratzeko momentua delako», esan zuen, manifestazioarekin bat egiteko motiboez galdetuta: «Altsasun egiten ari diren burugabekeria, finean, gu guztion aurkakoa da, eta guztioi dagokigu salatzea».\nGoizaldeko ordu txikietan, festa giroan, piztutako borrokaldi bati terrorismo izaera ematea «ilogikoa eta bidegabea» dela berretsi zuen Asironek: «Tamalez, Espainiako Justiziaren ezaugarrietako bat da hori, eta, horrexegatik, gero eta handiagoa da justizia sistemaren eta herritarren arteko arrakala».


Judith butler eta identitate subertsiboak\nAna Isabel Moralesek ekarri du euskarara 'Genero nahasmendua' saiakera mugarria Eskafandra bildumarako\nJudith Butler filosofo estatubatuarraren Gender Trouble. Feminism and the Subversion of Identity (1990) lan giltzarria “ezinbestean” euskarara ekarri behar zuen Eskafandrak. Hala dio Lorea Agirre saileko kide eta Jakineko zuzendariak: “Kolpe batean irakurri eta ulertuko duen belaunaldia jada hemen dagoelako ate joka, eta gaitza litzateke horiek iristear direla guk, aurrekook, bidea ez ireki izana”.\nIzan ere, Genero nahasmendua postfeminismoaren eta Queer teorien oinarria da. Gorputzaren, sexuaren, generoaren eta desiraren kategorizazioez hausnartzen du horien gibelean dauden botere harremanak aztertzeko. Eta emakume kategoriak bereziki ardazten du liburua: “Judith Butlerrek dio, feminismoak emakumea identitate kategoriatzat hartzen duenean, eta horrenbestez, subjektu eraldatzailetzat, nolabait, sistema heterozuzenaren kategoria berekin sortzen duela pentsamendua, eta, hain zuzen, borrokatu beharko lukeen sistema indartzen duela”. Horregatik, azaltzen du Agirrek: “Ez du uzten feminismoak sortu eta ekarri beharko lituzkeen aukera kulturalak, identitate anitz eta ez unibokoak sortzen, eta, ondorioz, askatu beharko lituzkeenak, esaterako, jada existitzen diren identitate ez arauzkoak, bazter uzten dituela. Hau da: sexua, natura, biologia bera konstrukto soziokultural politiko bat dela, eta, horrenbestez, baita generoa ere”.\nHorretarako, Mendebaldeko pentsamenduan oinarri diren hainbat filosoforen hausnarketekin eztabaidatzen du zuzenean Butlerrek saiakeran: Kant, Marx, Nietzche, Freud, Lacan, Irigaray, Marcuse, Foucault, Kristeva, Sartre, Klein, Simone de Beauvoir, Wittig… Elkarrizketa horren bidez doa apurka kategorizazioak dekontruitzen identitateen subertsioa proposatzeko. Feminismoa bera kritikatuz, feminismoarentzako eremu berriak zabaltzeko.\nLan hori euskarara ekartzeko ardura hartu du Ana Isabel Morales itzultzaileak Jakinek eta Elkarrek argitaratzen duten Eskafandra sailerako. Azala, berriz, Nagore Legarreta argazkilariaren irudiak paratu dio: zuri-beltzean lauso ageri den gorputza. “Jada euskal kultura da Butler”, azpimarratu du Agirrek. Euskaraz irakurri ahal izateak geure kulturan, pentsamenduan, diskurtsoan, markoan, praktikan, eraldaketan, kritikan sartu eta txertatzea ekarriko du”.


Ben 10 Sexu-Jokoak – Online Parodia Porno Jokoak\nBen 10 Sexu-Jokoak Da Hemen Bihurria Parodia Porno Ekintza\nMunduko porno jokoak bikaina da euskarri parodia kinks, eta marrazki bizidunak dira gehien parodied elkarrekin anime nitxo. Marrazki bizidunak batzuk gehiago dute parodia jokoak beste batzuk baino, eta ondoren sortu genuen osoa guneak marrazki bizidunak bezala Nire Zaldia Gutxi edo Sonic, bilduma bat dugu jokoak guztiak dira bideratua ekintza Ben 10. Hau gune berri izango duzu, bakarrik joko berriak aurkitu. Dugu ezaugarri esklusiboki bakarrik HTML5 jokoak zein bikainak dira edozein ikuspegitik., Dute onena batzuk grafikoak aurkituko duzu web orrian, etortzen dira asko jokatzeko askatasuna dugu, eta ezaugarri anitz jokatzeko estilo betetzeko zure fantasiak, beraz, modu askotan. Gai izango duzu play joko horiek guztiak zuzenean zure nabigatzailean edozein gailuan erabil dezakezu. Dugu, nahiz eta horiek probatu on smartphone eta tablet ziurtatu dute eskaintza handi bat ukipen-pantaila erabiltzaile-esperientzia. Ez duzu deskargatu edo instalatu aurretik jolasten jokoak. Ez duzu, nahiz eta erregistratzeko gure gunean., Behar duzun gauza bakarra egin behar duzun bitartean, hemen joko da-berretsi zarela 18 urtetik gorako. Behin hori egin duzu, joko guztiak gure gunean izango da zurea.\nEta gehiago behar dugu ezaugarri Ben 10 Sexu-Jokoak egin duzu lo, eta itzuli kinky ekintza. Adibidez, gara protagonista batzuk komunitate tresna hori utzi egingo duzu elkarreragin jokalari guztiak gure gunean. Ez hori bakarrik gai izango duzu behar duzu jokoak, baina guk benetan abian jarri berri bat foroa, non gai izango duzu gozatzeko batzuk berotzen buruzko eztabaidak gaia edozein nahi duzun, edozein izanik ere, hori da Ben 10 kink edo beste edozein fantasia edo esperientzia duten nahi duzu partekatu.\nJokoak Guztiak Ben 10 Zale Kink\nBen 10 Sexu-Jokoak, edozein kink izan dezakezu pozik egongo by serie bat hardcore sexu jolasak dira protagonista pertsonaia guztiek ezagutzen duzu ospetsua marrazki bizidunen serie. Izan dugu, jokoak pertsonaiak gaztea izan ziren, eta jokoak pertsonaiak gehiago azken denboraldietan. Eta gai izango duzu gozatzeko hainbat jokatzeko esperientziak. Horietako batzuk etorriko bezala, sexu simuladoreak eta izango duzu denborarik onena gozatzen pussies chicks duzu beti nahi arraio batetik, marrazki bizidunetako hau., Ezagunenetako batzuk parodia jokoak dira protagonista Gwen Tyson, Charmcaster, Lucy Mann, Kay Berdea, Eunice, Julie Yamamoto eta Eguzkitsua. Gai izango duzu gozatzeko horiek chicks POV sexu ekintza horrek emango dizu asko askatasuna baino gehiago kinks hori landu ahal izango duzu haiekin.\nBaina, horrez gain, jokoak eta bertan jolastu ahal izango duzu ikuspegitik Ben 10. Horiek RPG jokoak dira, gainera, datozen alien sexu-ekintza, delako gai izango duzu erabili zure Omnitrix zeure burua aldatzeko, beraz, munstroak asko eta arraio guztiak abbes aipatu dugun gainetik mota guztiak crazy dicks. Izango duzu, nahiz eta batzuk lortzeko borroka ekintza gisa bilaketak hori bete behar duzu, ordena guztiak desblokeatzeko ezaugarri mota. Behar duzun guztia daukagu gunean eta ekarri dugu ekintza gehiago hilero, beraz, begi bat mantentzeko gurekin.\nSeguruena Eta Fidagarriena Gune Parodia Porno Joko\nBen 10 Sexu-Jokoak da gune berri bat eskainiz ezaugarri guztiak behar duzu bikaina erabiltzaile eta jokatzeko esperientzia. Gai izango duzu play joko horiek guztiak zuzenean zure nabigatzailean eta bidez joan ahal izango duzu horiek erraztasunez, finding the kinks nahi duzun esperientzia laguntzaz, gure bilaketa-tresnak. Dugu behar bezala etiketatu guztiak joko dugu, eta idatzi deskribapen horiek guztiak.\nNoiz ari zaren gure gunean, gozatu ahal izango duzu zure marrazki bizidunetako fantasiak jakitea, inork ez du inoiz jakingo nor zaren. Eskaintzen dugu jokoak ez erregistratzeko eta inoiz galdetu edozein datu pertsonalak. Ere eskaintzen dugu mutur enkriptatzea eta, betiere, ez duzu get harrapatu jolasten jokoak zure gelan, zure Ben 10 kink ez da gurekin seguru.


Aurtengo klipa | Herri Urrats\nEtxe eta 2zio, % 100 bertako ekoizpena !\nIkasle zelarik, Odei Barroso kantari / bertsularia Urruñako ikastolan, Ziburuko Piarres Larzabal kolegioan eta Baionako Etxepare lizeoan ibili zen. Geroztik, ikastola mundutik ez da hain bertze urrundu, gaur egun ikastoletan bertsularitza irakasten baitu, gure hizkuntzaren ñabardurak hitz jokoaren bidez ezagutaraziz.\nJo & Gorka lagunekin 2ZIO taldea 2010 urtean sortu zuelarik, hip hop eta rap doinuentzat duen afizioa erakutsi zigun. Hirukoteak bi dizka atera ditu eta zazpi probintzien gaindi kontzertu ainitzetan parte hartu du, adibidez Baionako « Black and Basque » festibalean Pariseko Oxmo Puccino kantari famatuarekin. 2016ko Herri Urrats egunean, taldeak Araba ezenatokian eskaini zuen kontzertua biziki arrakastatsua izan zen, publikoari « sua » emanez ! Ondorioz plazer handi bat izan da guretako aurtengo Herri Urrats pestaren « Prefosta » kantua sortzea eta eskaintzea onartu duelarik.\nEtxe Eiheralarren bizi da, Baxe Nafarroan. Euskara hogoi urtekin ikasi zuen, Irulegiko Irratian « objektore » gisa lanean hasi zelarik. Bederatzi urtez irratigintzan ari izan ondotik, bertako Kanaldude telebistan hasi zen, bideo ekoizpenaren teknikak menperatu arte. Duela 4 urte, bere « Etxeko Prod » proiektu berezia sortu du : enpresa filmak, iragarkiak, musika klipak, dokumentalak, aireko irudiak filmatzen eta ekoizten ditu. Bertzalde, publikoak Etxe ezagutzen du ere Buuzbu eta Kontrabanda taldeetan kitarrarekin kantuz ari baita.\nLartzabaleko Oztibarreko ikastolan eta Manex Erdozaintzi Etxart Kolegioan ikasten ari diren 3 ikasleen aita da, ondorioz buraso gisa, Seaska eta Herri Urratseko antolaketa barnetik ongi ezagutzen ditu.\nZe goxo izan den guretako aurtengo kliparen proiektua gure elkartea hain ongi ezagutzen duten artista batzuen eskuetan uztea !\nEmaitzaz harro gira ! Kolegioko ikasleak, burasoak eta irakasleak « Prefosta » kliparen grabaketan plazerrez eta kemenez inplikatu direla ageri baita !\nEskerrak parte hartu duten guzier : Etxart Sarasola familia, Manex Erdozaintzi Etxart Kolegioa eta prefosta ! lan eder hori eskaini diguten Etxe et 2zio artistek !


Maria Magdalena (XV-XVI. Mendekoa). Ezker aldean, eta zaharberritu aurretik, Antiguako baselizan. Eskuma aldean, berriz, zaharberrituta eta Elizbarrutiko museoan. Aurpegiaren nahiz jantziaren edertasunak harritzen gaitu. Donostiako Elizbarrutiko museoan. 2010eko ekainean.\nAntzuolarrok Maria Magdalenarekiko dugun atxikimendua aspalditik omen dator. Zaindari honen inguruan herrian dugun lehendabiziko informazioa, gainera, aspaldikoa da, XV. mendearen bukaerakoa hain zuzen ere. Hau da, 1489ko maiatzean egindako fundazio agiriaren arabera,Olalden, eta udaletxea bera gaur kokatzen den tokian, herriko eta kanpoko behartsuei zuzendutako ospitala eraiki zen. Ospital honen bultzatzailea Pedro Lopez de Gallastegui, Uzarragako parrokoa orduan, izan zen, eta berak zera agindu zuen bere testamentuan: “en la mi casa nueba, que tengo comenzada hacer en Olalde, se haga hospital para que moren e se acojan los pobres”.\nAldi berean, zera agindu zuen: “se hagan de mi hacienda una imagen de Santa Maria Magdalena... e un Altar en el dicho hospital en que se ponga e este la dicha imagen”.\nBaina, noski, guzti hau ospitalari begira egindako aldare eta irudia dira, izan ere ez dakigu noiz egin zen parrokiarako. Hipotesia izan daiteke, ospitaletik elizara pasatzea Magdalenaren irudia. Kontuak kontu, badakigu 1652an berari eskainitako aldare bat zegoela parrokian, urte hartan Magdalenaren aldarea urreztatzea agindu zelako.\n1696ko beste aipamen batean ere hortxe dago aldarea eta irudia:\n"En el altar de la Santa Maria Magdalena su imagen de escultura en su nicho y caxa sobredorada, y encima de ella una pintura del Niño Jesús con Maria Santisima, y su esposo el glorioso San Joseph, en el viaxe para Ejito (sic). A los lados de la Magdalena, San Antonio de Padua y Santa Theresa de Jesus".\nOndorengo datua (3) 1740ko maiataren 30ekoa da. Orduan, antzinako aldarearen egoera txarra-edo, herriko parrokoa zen Francisco Antonio Larraldek, alde batetik, eta parrokiako ordezkaria edo maiordomoa zen Juan de Vizcalazak, bestetik, parrokiaren laugarren aldare berria eraikitzeari eta bera Madalenari eskaintzea erabaki zuten: "convenimos con Miguel de Yeregui, vecino de la Villa de Vergara ... en la misma conformidad y de la misma echura y circunstancias que el de San Esteban ... por 1500 reales".\nGainera, datu gehiago ere badauzkagu, izan ere badakigu nork egingo zuen aldarea: Miguel delako batek: "avia trabajado los otros tres colaterales, y con las mismas condiciones que se asentaron en la escritra otorgada a 28 de octubre de 1734 ... el colateral de las Animas del Purgatorio".\nHau izan zitekeen Madalenaren aldarea. Gaur San Bartolomeko andramari ederra dago, aurrez aurre dagoen Arrosaio amaren tankerakoa.\nBeste datu batzuk ere ematen dizkigu dokumentuak. Erretaula egileak, Miguelek, lan egin beharko luke: "el marco del altar de Santa Maria Madalena de la misma echura y circunstancias que el de San Esteban".\nHala ere, puntu honetan, egileak bere iritzia eman zuen esanez, eredua ez zela San Estebanen aldarea izango, baizik eta Arrosario Amarena.\nEta hala, badakigu, 1741eko apirilaren lehenean obra bukatuta zegoela. Eta egindakoa ondo zegoela ziurtatzeko, edo egindako Madalenaren aldarea aztertzeko, arestian aipatutako parrokoak eta orduko maiordomoa zen Juan Bautista de Azkaratek Miguel de Salezan, urretxuarra eta aldi beran ere herriko udaletxe berria egingo zuena hartu zuten aditu gisa:"para ver si los dichos colaterales estaban trabajados conforme arte".\nMiguelek, bere zeregina onartuta, zehaztasun handiz egin zuen azterketa, eta hori frogatzeko dokumentua irakurri besterik ez dago, eta Arrosario Amaren aldarea eredutzat hartuta zera adierazi zuen: 1) Madalenaren aldarea San Estebani eskainitakoaren antzerakoa zela, eta hainbatetan txukunagoa, baina, hala ere, artearen arabera, ongi egina. 2) Hori bai, Miguelek egindako aldare desberdinetatik Arrosarioarena gailentzen zela: "en su altura y remate y adornos de sus extremos con 90 reales de vellon".\nBeraz, egileari azken ordainketa egiteko ez zegoen arazorik.\nOÑATIKO GPAH, 10805-A-006800\nOÑATIKO GPAH, 10805-A-006900\nOÑATIKO GPAH, 10805-A-007000\nOÑATIKO GPAH, 10805-A-007100\nOÑATIKO GPAH, 10805-A-007200\n Aldi berean testamento kopia dena\n Copia del traslado de Joseph Adrian de Zabaleta, escribano de Vergara. Errukizko Amaren Parrokiako Artxiboa. Paper solteak. Baita ere: Murugarren, Luis: Anzuola, Uzarraga y Elosua. Caja de Ahorros Municipal de San Sebastián, 1975\n(3).Gipuzkoako Protokolo Artxibo Historikoa (Oñati).


Badakizu gure latako haragi-bolen kalitatea hobetu dugula? Orain zaporetsuagoak dira, eta etxekoen tankera handiagoa dute. Probatu nahi dituzu?\nSukaldean aritzeko astirik ez eta plater goxo batez gozatu nahi duzun une horietarako, aukera bikaina dira haragi-bola hauek.\nBi motatakoak ditugu:\nZer kalitate-hobekuntza egin dugu haragi-boletan?\nGazta-tequeñoak, gure denda guztietan eskuragarri!\n2022ko martxoaren 04a\nJada iritsi da desira zenuen nobedadea! Seguru entzun duzula zerbait Gazta-tequeñoei buruz; hainbeste gustatzen zaizkio jendeari... Hainbeste, non gehien eskatzen dizkiguten produktuetako bat baita.\nOrain, gure denda guztietan dituzu eskura; ez geratu probatu gabe!\nSenitarteko edo lagunekin geratzen zaren hurrengo aldian, harrituta utz ditzakezu gaztazko aperitibo txiki hauekin, ez baitute inor epel uzten. Ezin hobeak dira ...\n2022ko otsailaren 25a\nBeti izaten da patata-tortilla jateko gogoa, urteko edozein garaitan, eta, bereziki, aire librean eguraldi onaz gozatzeko txangoak eta planak egiten ditugunean. Oso janari ezaguna da, zaporetsua eta jateko erraza, txikiei zein nagusiei gustatzen zaiena.\nAsko dira arrakasta horren arrazoiak. Izan ere, plater gozo hau aparta da edozein unetan, izan hamaiketako, bazkari zein afari. Pintxoan jan daiteke, edo ogitartekoan, edo platerean. ...\nEzagutzen dituzu napoliar estiloko gure pizza berri hoztuak?\nPizza kontzeptu berri bat iritsi da Mercadonara: napoliar estiloko gure pizza hoztuak. Pizza klasikoenak bezalaxe prestatzen direnez, egiazko zaporea dute. Harrituta geratuko zara. Aurki iritsiko dira saltokietara. Probatu itzazu!\nPizza hauen prestaketan dagoen Napoliko inspirazioa ez da kasualitate hutsa. Esaten dutenez frogatuta dago lehenengo pizzak Napolin asmatu zirela, XVII. mendean. Bi mende geroago, inoizko pizzeria antzinako...


Bizkaia Talent y Techfrienly, BIC Bizkaia Ezkerraldearen XVIII Casual Friday Meetingaren protagonistak • BIC Bizkaia Ezkerraldea\nJardunaldian, Iván Jiménez, Bizkaia Talentek, Bizkaian, eta Euskadin orokorrean, nazioarte mailako koalifikazio eta lehiakortasun maila altuko profesionalak erakartzeko, lotzeko eta bertan gerarazteko beharrezkoak diren baldintzak bultzatzeko eta errazteko aurrera daraman estrategian zentratu da. Foru erakundearen zuzendariaren iritziz “garai global honetan talentua kudeatzeko, gero eta garrantzi handiagoa du gune metropolitarretatik egiten den lanak, pertsonek eta familiek leku horietan garatzen baitute euren laneko eta bizitzako plana”.\nGonzalo Pellejerok, bere aldetik, produktu berritzaileak eta teknologiak sortzeaz aparte startup-entzat salmentak duen garrantzia, eta beste enpresa batzuekin, handiak edo txikiak badira ere, ezarritako harremanak, sinergiak eta bateragarritasunak baliatzeak hazkunde komertziala azkar dezaketela azaldu du. “Esfortzuak salmenta prozesuan zentratu behar dira. Beldurra ematen digun eta ahalik eta produktu hoberena garatzen zentratzera eramaten gaituen hesi ikusezin hori apurtu behar da. Lehen minututik harremanetan egon behar dugu bezeroekin, merkataritza prozesuei hasiera emanez: lehenengo ikasiz, ondoren akatsak eginez eta, azkenean, salduz”, adierazi du Techfriendlyren zuzendariak.\nCasual Friday Meeting izenekoak erreferente gisa finkatu dira Ezkerraldeko eta Meatzaldeko, eta ondorioz Bizkaiko, enpresa eta ekonomia ingurunean, eta dagoeneko ezinbesteko ekitaldi bilakatu dira ekintzailetzaren sektorean. Iñaki Calvoren iritziz, “gure eskualdean eta Bizkaian ezagutza maila altua duten ekintzaileak ditugu, eta BIC Bizkaia Ezkerraldearen helburuetako bat, horiek guztiek gure erakundea ahalik eta gehien baliatzea da. Casual Friday Meetingen edizio honetan, gure Lurralde Historikoaren ezaugarri den enpresa talentu guztia balioan jartzea nahi genuen. Horrez gain, adibide argi baten partaidetza daukagu, pertsonen gaitasun maila altuari esker bere negozioa aurrera eramateko gai izan den Techfriendlyrena, hain zuzen ere”.\nAurkezpen nagusien ondoren, Ilgner eraikineko inkubagailuan dauden enpresek bertaratutakoen aurrean aurkeztu dituzte euren proiektuak, enpresen ekimenak eta jakin-minak denen artean aztertzeko. Calvoren iritziz, “enpresentzat euren burua ezagutarazteko edo lantzen ari diren proiekturen bat aurkezteko aukera ona da. Etorkizunerako lankidetzak eta sinergiak ekar ditzakeen agertokia eskaintzen diegu “.


"Museoko pieza batzuei so eginez negar egiten dut, emozioagatik" | Revista\n“Museoko pieza batzuei so eginez negar egiten dut, emozioagatik”\nRubí Sanz, Espainiako Museo Arkeologiko Nazionalaren Zuzendaria : "Museoko pieza batzuei so eginez negar egiten dut, emozioagatik"\nHalaxe da. Hasiera batean, erakunde honen izena “Antzinako Gauzen Museo Zentrala” izan behar zen baina hortik Museo Arkeologiko Nazional bilakatu zen. Sortu zenean, bertan eskulturak, pieza arkeologikoak, Planeta populatu duten gizakien tresneria sartu beharko zela xedatu zen 1867ko Dekretuan. Egia esateko, den-dena sartzeko modukoa izango zen, horren arabera. Museoan Espainiako historia ez ezik, beste hainbat herritako historia ere bildu da.\nMuseo deskribatzen duzunean transmititzen duzun irudia nahaste-borrastearen antzeko zerbaitena da…\nFormulak asko dira eta beraien artean konbinatu behar dira. Denetan lehena, erakustaldi erakargarri eta interesgarriak egitea da, piezak berak eta berez daukaten garrantzia erakutsiz eta, horrekin batera, teknologia modernoenez janztea, ikuskizuna osatzeko. Hori piezen, unearen eta beste elementu askoren arabera alda daiteke. Bada, horiez gainera, funtsezko aspektu bat, publizitatea eta beste bat, gizarte sektoreen artean museoak egiten duen lana. Museoetara ez doan jende askok uste du berarentzat ezer ez daukala, edo etxetik urrutiegi dagoela. Eskarmentu ederra izan nuen nik aspaldi. Albacetekoa naiz eta bertako Udaleko zinegotzi izan nintzen. Periferiako auzoetara nindoanean jendeak galdetzen zidan: “Neuk ere museora joateko aukera izango dut?”. Hark ni harritu, alertatzen ninduen eta, aldi berean, mindu egiten ninduen. Ene buruari esaten nion: “Honela ez goaz ongi. Orain arte absente izen diren gizarte sektoreekin lanean aritu behar dugu”. Hau da, ez da jendea etorri arte itxaron behar, bila joan behar gatzaizkie.\nPaseoa lasai-lasai egitera bihoa. Ene iritziz, lehen hurrenkera paseoa da, lasaitasunez, presarik gabe, dena ikusteko irrikak bazterturik; objektuak ikusteko atseginaz, beren esanahiaz, transmititzen digutenaz, beren edertasunaz… gozatzea. Hortxe datza gozamena.


(«Al-Ma'mun» orritik birbideratua)\nBagdad, 786ko irailaren 13a\nBagdad, 833ko abuztuaren 9a (46 urte)\nAl-Mamun Bagdaden jaio zen 786ko irailaren 13 edo 14an. Harun al-Rashid kalifa izan zuen aita, Islamaren Urrezko Aroari hasiera eman ziona; ama, Marajil izenekoa, al-Rashiden pertsiar ohaidea zen. Sei hilabete geroago jaio zen Al-Amin, Zobaydaren, al-Rashiden legezko emaztearen, semea. Al-Tabariren esanetan, Al-Mamun azal argiko gizona zen, dotorea, eta bizar luzea eraman ohi zuen. Hizlari ona omen zen, eskuzabala eta oso erlijiozalea, zentzuduna, zuzena eta poesiarako zaletasun handikoa.\n802an, al-Rashidek oinordeko izendatu zuen al-Amin, eta Khorasango gobernadore al-Mamun. Al-Rashid 809ko martxoan hil zen, eta berehala piztu zen bi anaien arteko liskarra. Bien arteko lehiaz gain, erlijio eta politika joera desberdinak zeuden gatazkaren oinarrian: al-Amin tradizionalismoaren eta arabiar kulturaren aldekoa zen, al-Mamun, aldiz, irekia zegoen pentsamolde berrietara, eta pertsiarren babesa lortzen saiatu zen. 811n, gerra zibila hasi zen. Tahir ibn Husayn khorasandar jenerala izan zen al-Mamunen armadako buruzagia. Al-Amin garaitua izan zen Teherandik hurbil eta 813an, hamahiru hilabeteko setioaren ostean, al-Mamunen indarrek Bagdad hartu zuten; errenditu bazen ere, al-Amin hilarazi zuten. 813ko irailean Abbastar Inperio osoko kalifa bihurtu ondoren ere, al-Mamunek Merven jarraitu zuen bizitzen, Khorasan Handiko hiriburuan (egun Turkmenistan).\nXiiten eta suniten arteko zatiketari amaiera emateko asmoz, Ali al-Ridha imam xiita izendatu zuen bere ondorengo. Adiskidetze keinu gisa, banderaren kolorea aldatu zuen, eta berdea hartu zuen abbastarren beltzaren ordez. Erabaki horiek zirela-eta, Bagdadeko abbastar legitimistak sutu egin ziren. Luze gabe, al-Mamun kargugabetutzat jo eta Ibrahim ibn al-Mahdi izendatu zuten haren ordezko. 818ko urtarrilean, matxinada horren berri izan ostean, al-Mamun Bagdaderantz abiatu zen. Bidaia luze horretan, Ali al-Ridha imama eta Al-Fadl ibn Sahl bizirra erailak izan ziren. Historialarien arabera, al-Mamunek hilarazi zituen biak, Bagdadeko abbastarren sostengua berreskuratzeko. 919ko abuztuan, garaile sartu zen kalifa-herriko hiriburuan; Ibrahim ihes egina zegoen ordurako.\nJoan VII.a Konstatinoplakoaren enbaxada al-Mamun (ezkerrean) eta Teofiloren (eskuinean) artean, 829.\nIraken eta mendebaldeko Persian bere agintea sendoturik, aurre egin behar izan zien inperioko beste probintzia batzuetako matxinada eta nahasmenduei. Persiako ipar-ekialdeko mendialdean ezin izan zuen Babak Khorramdin azpiratu, haren aurkako zenbait kanpaina antolatu zituen arren. Tahir ibn Husayn izendatu zuen Khorasango gobernadore, Tahirdar dinastiari hasiera emanez; Tahir 822an eraila izan ondoren, haren seme Talha ibn Tahir izan zen ondorengoa. 825-826an, Alexandrian kokatutako al-Andalusiar iheslariak istiluak sortzen hasi zirenean, Tahir-en beste seme bat, Abdallah ibn Tahir al-Khurasani, bidali zuen haien kontra; andalusiarrak Kretara aldatu ziren. Qom, Yemen, Egipto eta Sindhen ere izan ziren altxamenduak.\n830etik aurrera, Bizantziar Inperioaren aurka borrokatu zen Asia Txikian. 833an, Al-Mutasim anaia erdia izendatu zuen oinordeko, Urte bereko abuztuan hil zen, Tarsotik hurbil, bizantziarren kontrako kanpaina handi bat prestatzen ari zela. Al-Mamunen heriotzarekin batera amaitu zen Abbastar Kalifa-herriaren urrezko aroa.\nBagdadera itzuli zenetik sunitak eta xiitak adiskidetzeko politika alde batera utzi bazuen ere, helburu bera beste bide batetik lortzen saiatu zen. Izan ere, mutazila izeneko higikundearen jarraitzaile bilakatu zen. VIII. mendean sortutako teologia eskola islamiko horrek bere egin zituen metodo razionalistak, eta filosofo greko eta helenistikoen arrazoibideak hartu zituen. Al-Mamunek sustatu zuen Antzinako Greziako obra zientifiko eta filosofikoen itzulpena, eta Jakintzaren Etxea (Bayt al-Hikmah) ezarri zuen Bagdaden, akademia eta liburutegia espazio berean uztartuz. Garaiko diziplina oro hartzen zituzten liburuak gordetzen ziren liburutegian, literatura, natur zientziak eta logika tarteko. Bertan aritzen ziren itzultzaileak, kristauak gehienak, Grezia eta Egiptotik zetozen zientzia eta filosofiako lanak arabierara bihurtzen. Garai hartan ekarri zituzten maisu arabiarrek aljebra eta karaktere bereziak (arabiar zifrak) Indiatik Mendebaldera.\nBehatokiak ere eraiki zituen, antzinateko ezagupen astronomikoak egiaztatzeko. Ekarpenetako bat lurraren meridianoa neurtzeko saiakera izan zen, baina erabilitako unitateak ukondoak izan ziren eta ez dira oraindik ekibalentziak ezagutzen. Horregatik, hainbat autorek ez du aintzat hartzen.\n↑ a b c d e Al-Mamun. Encyclopædia Britannica, global.britannica.com Noiz kontsultatua: 2018-6-15.\n↑ Muhammad ibn Yarir al- Tabari. The History of al-Tabari Vol. 32: The Reunification of the 'Abbasid Caliphate'. SUNY Press, 1987 Noiz kontsultatua: 2018-6-15.\n↑ a b c Bosworth, C. Edmund. Maʾmun. Encyclopædia Iranica, online edition, 2016 Noiz kontsultatua: 2018-6-15.\n↑ Martínez Carrasco, Carlos. Un periplo andalusí por el Mediterráneo oriental. Descubrir la historia Noiz kontsultatua: 2018-6-17.\n↑ Hurtado García, José Antonio, “El califa Al-Mamun y la qibla”, webislam.com\nWikimedia Commonsen badira fitxategi gehiago, gai hau dutenak: Al-Mamun\nOrriaren azken aldaketa: 13 otsaila 2021, 00:06.


Erakusketa muntaia honek artistarengan ideia eta sentimenduen eztabaidak duen esangura azpimarratu nahi du, hain zuzen ere materia eta espirituaren, espazio eta denboraren, barne eta kanpoaren, argi eta ilunaren arteko oposizioak adierazten dituen ideia eta sentimenduena.\nErakusketa hau artistaren sorkuntza ibilbideko gakoen ikuspegi integrala emateko sortu zen. Guztira 150 eskultura eta Klarion Laborategiko 300 pieza jartzen ditu ikusgai, Fundazioak gordetzen duen bildumaren funtsetatik datozenak. Horien artean, orain arte ikusgai jarri gabeko 35 obra baino gehiago daude, igeltsuan eginak eta Arantzazuko Basilikarako egindako estatuen proiektuarekin lotura dutenak.\nErakusketaren eskaintza orain arte erakutsi gabeko 40 marrazki eta collagek osatzen dute; erakusketan izango dira, halaber, Jorge Oteizaren hainbat agiri eta eskuizkribu, horietako asko argitara eman gabeak. Horiek Oteizaren pentsamendua zuzenean ezagutzeko aukera ematen dute eta erakusketa muntaia ulertzea erraztu. Eskuz eta makinaz idatzitako testuak dira, Jorge Oteizaren artxibo pertsonaleko ohar eta marrazkiak, ikusgai jarritako obrekin zerikusia dutenak. Dokumentazio horrek Oteizaren obrara hurbiltzeko aukera ematen du jatorrizko agirietan artistak berak emandako testigantza, komentario eta azalpenen bitartez. Lantegi Etxea


66 positibo hauteman dira Debagoienean - Debagoiena - Goiena.eus\n66 positibo hauteman dira Debagoienean\nUxue Igarza 2020-11-20 13:03\nHerenegun baino hamar gehiago izan dira atzo bailaran baieztatutako Koronabirus kasuak, eta dagoeneko 3.281 dira gaitza hartu duten debagoiendarrak.\nAzken orduetan, 34 kasu berri atzeman dira Arrasaten, hamaika Bergaran, zazpi Oñatin, bosna Aretxabaletan eta Eskoriatzan, bi Elgetan eta bana Antzuolan eta Aramaion; guztira, 66.\nBestetik aipatzekoa da, azken astean, intzidentzia datuek gora egin dutela bailarako herri gehienetan, baina Antzuolan nabarmen apaldu dela; datu baxuena duen herria da une honetan. Azken datuaren arabera, 500etik beherakoa da antzuolarren intzidentzia (499,77), eta Jaurlaritzaren semaforoaren sisteman sartuko balitz –5.000 biztanletik gora izango balitu–, kolore gorriaren eta laranjaren artean kokatuko litzateke –laranjaren muga 499n bukatzen da eta gorria 500etik aurrera hasten da–.\nMapa honetan daude gainerako herrietako datuak ere:\nHedapenik ez, EAEn\nOinarrizko birsorkuntza datua –batez beste pertsona batek zenbat lagun kutsatzen dituen– 1etik beherakoa izan zen atzo Euskal Autonomia Erkidegoan. Bailarara gerturatuta, 0,98koa izan zen Araban eta 0,84koa Gipuzkoan. Hortaz, ondoriozta daiteke pertsona bakoitzak batez beste ez zuela beste bat kutsatu, eta hortaz, gaitza ez zela hedatu.\nDatuei erreparatuta, 14.391 proba diagnostiko egin ostean, 935 kasu erregistratu ziren erkidegoan; proben %6,5ek eman zuen emaitza positiboa, alegia. Lurraldeka, 412 izan ziren Bizkaikoak, 407 Gipuzkoakoak, 109 Arabakoak eta zazpi bestelako lurraldeetan erroldatutakoen artekoak.\nOspitaleetan, 62 lagun ingresatu zituzten atzo, eta zenbateko hori gehituta, 610 dira EAEko sarean dauden pertsonak; horietatik 135 daude Zaintza Intentsiboetako Unitatean.\nNafarroako Gobernuak datuak argitaratu ahala eguneratuko da albistea


Harresi - Wikipedia, entziklopedia askea.\nHarresia toki zehatz bat babesteko egina den horma itxi bat da.\n1 Erabilera historikoa\n2 Historiako harresi ospetsu batzuk\nHarresiak Historiaurretik erabili dira, eta oso arruntak eta ohikoak izan ziren Erdi Aroan. Batzuek gaztelu bat inguratzen zuten; beste batzuek, hiri bat (Avila, Girona eta Lugon, kasu); eta beste batzuek, berriz, defentsa lerro handi bat osatzen zuten, adibidez Txinako Harresi Handiak. Munduko harresirik handienen sailkapenean lehena da Txinako Harresi Handia, eta haren ondoren dator Avilakoa.\nHarresi batzuei, osagarritzat, dorre eta lubakiak jarri zizkieten, menderaezinago izan zitezen. Eraikitzeko zatirik konplexuena ateak dira: harresien ahulgunea dira, baina baita gune garrantzitsuena ere.\nHistoriako harresi ospetsu batzukAldatu\nMarko Polok Txinatik bolbora ekarri ondoren, ia euren erabilgarritasun osoa galdu zuten. Gainera, herrigune bat inguratzen zutenez, herrigunearen hazkuntzarako eta barne komunikabideetarako arazo ziren. Honen ondorioz, harresiak bota egin ziren edo beste eraikuntza batzuetarako horma gisa erabili ziren. Hala eta guztiz ere badira azken mende bi hauetan ospetsu bihurtu diren zenbait harresi.\nIsraeleko estatuak eraikitako harresia\nAEBetako eta Mexiko estatuen arteko harresia


Donostiako Antondegi eremuan Udalak eta Wavegarden enpresak eraiki nahi duten olatu artifizialen parkea zentzugabekeria handia da. Itsasotik 4 kilometrora dagoen eremu batean, nekazaritzarako ezinhobeak diren landa lurretan.\nDonostiako Udalari, Eusko Jaurlaritzari eta administrazioari orokorrean esan nahi diogu, nekazal lurren galeran zeresanik eta zereginik baduela. Elikadura burujabetzaz hitz egiten dugu, baserritarren erreleboaz, ingurumena zaintzeaz eta gero, nekazaritzarako egokiak diren lurrak artifizializatzen dira aurrez aipatutako helburu horiek guztiak zapuztuz.\nAntondegiko nekazal lurrak baserritarrek kudeatu dituzte eta horregatik daude horren txukun. Abereentzako bazka egin dute bertan, inguruko biodibertsitatea zaindu dute urtero-urtero eremu hori garbi mantenduz. Lur horien askotariko balioak baserritarrek egindako kudeaketatik jaio dira eta balio hori gizarteari eskaini zaio. Baina beste behin ere, nekazaritzari bere izaera estrategikoa ukatu, elikadurari zor zaion garrantzia kendu eta horrelako proiektu bat sustatzen dute administrazioek.\nDonostia bezalako hiri batek ez du horrelako proiektu baten beharrik, baina egunero elikatu behar duten pertsonak biltzen ditu bere baitan. Paradoxikoa da, baina hiriaren elikadura zaindu beharrean, hiritarren osasunaren aldeko apustua egin beharrean, berdeguneen irrikaz dagoen hiri horri olatu artifizialen parkea eskaintzen zaio.\nZentzugabekeria galanta da.


Pazientearen Segurtasunerako Legeak babes zabala jaso du EAEn\nSinadura bilketa abiatu dute EAEko hiriburuetan SATSEk sustatzen duen araua onartu dezaten.\nBilbon, 2019ko ekainaren 19an.- SATSE Erizaintza Sindikatua kalera atera da, berriro ere, Pazientearen Segurtasunerako Legea aurrera ateratzeko beharrezkoak diren 500.000 sinadurak biltzen jarraitzeko asmoz. Lege honi esker, erizain kopuru egoki baten bidez, osasun arretaren segurtasuna bermatuko da.\nSindikatua Herri Ekimen Legegile baten bitartez ari da sustatzen arau hori, datozen hilabeteetan Espainiako Diputatuen Kongresuan eztabaidatu eta onartu dezaten. “Bilketaren azken txanpan, oso pozik gaudela esan dezakegu eta behar ditugun 500.000 sinadurak lortuko ditugula uste dugu”.\nHelburu hori lortzeko, gaur mahaiak eta informazio puntuak jarri dituzte Bilbo, Donostia eta Gasteizen. Oraingoan ere, herritarrek zein profesionalek babesa adierazi dute euren sinaduraren bidez. “Legea zertarako izango den azaltzean, jendeak sinatu egin nahi izaten du. Gehienak bat datoz SATSErekin, ospitaleratzen dituztenean edo osasun zentroan artatzean, erizain falta dagoela nabaritu dute”.\nIritzi hori, berriki sindikatuak Estatu mailan egindako inkestan islatzen da, izan ere, 10 herritarretik 9k (%92) osasun arretan segurtasuna legez bermatzea ezinbestekoa dela uste dute.\nEuropako batezbestekotik urrun\nEuropako herrialdeetako batezbestekotik urrun daude EAEko datuak. Araba, Bizkaia eta Gipuzkoan, 7 erizain daude 1.000 biztanleko, Europan, berriz, 8,8. Euskal osasun publikoari dagokionez, ratioak behera egiten du, 1.000 biztanleko 4,8 profesional baino ez daude. Beraz, 3.500 erizain baino gehiago behar dira EAEn Europako batezbestekora iristeko.\nEgoera horren ondorioz, erizain batek batez beste 18 paziente artatzen ditu ospitalean.Ratio seguruaren arabera, kopurua ez litzateke zortzi baino gehiago izan behar.\nMerezi dugun Osasungintza\nSinadura bilketa berria “Merezi dugun Osasungintza. Erizain ratioen legea” informazio eta sentsibilizazio kanpainaren baitan kokatu dute. Orain arte, SATSEk hainbat ekintza egin ditu eta kultura, kirola zein komunikazio munduko jendearen babesa jaso du, baita nazioarteko erizainen eta pazienteen erakundeena ere.\nZazpi hilabete baino gehiago igaro dira sindikatuak sinadura bilketa hasi zuenetik eta SATSE pozik agertu da profesionalek eta gizarteak emandako babesarekin.


DonostiaEuskaraz.eus - KrearT: Lanen erakusketa; Manu Muniategiandikoetxea\nNabarroaren erresuma inbasioa, Iñaki Lopez de Luzuriaga\nSuor Angelica, Giacomo Puccini Apirilak 18\nRobinson Crusoe (1952) Apirilak 18\nFrida Kahlo, artista eta aktibista Apirilak 19\nLoiola-Martutene - Loiola K.E.\nApirilak 17, Larunbata 10:30 - 13:00\nGaurko gaia lanen erakusketa izango da. Proposamena obrak eta objektuak erakusteko dinamika lantzea izango da, maketak eginez.\nTailerraren helburua da norberaren sormena ezagutzeko eta garatzeko tresnak eta metodoak ezagutzea. Abiapuntua museoan ikusgai dauden hainbat lan izango dira. Taldeak lan horien inguruko ikuspuntuak eta interpretazioak partekatuko ditu, eta artistak sormen prozesuan duen esperientziaz arituko da. Ondoren sormen indibidualean oinarrituz parte hartzaileek proposamen bat landuko dute, obrak, artistak eta haien sorkuntza prozesuak ulertzen laguntzeko. Horretarako askotariko material eta teknikak baliatuko dituzte.\nHorrela, bada, tailerra lau urratsetan egituratuko da: datuak eta informazioa biltzea, lanketa praktikoa, emaitza behatzea eta esperientzia partekatzea.\nDenera lau KrearT saio eskainiko ditu Manu Muniategiandikoetxea artistak. Tailer bakoitza gainerakoen desberdina izango da; beraz, interesa duten pertsonek guztiak edo batzuk bakarrik egiteko aukeraizango dute:\nUrtarrilak 23, gaztelaniaz. Mapa y territorio. Otsailak 6, euskaraz. Aztarnak Martxoak 6, gaztelaniaz. Siluetas Apirilak 17, euskaraz. Lanen erakusketa\nTailer bakoitzaren prezioa 8 eurokoa da publiko orokorrarentzat, deskontuekin museoko bazkideentzat (sarrera 6 euroan erosi ahal izango dute), eta langabezian dauden pertsonentzat eta ikasleentzat 3 euroan (egoera hori egiaztatuz).